Reubencf/Amharic_corpus huggingface dataset:
እምነት የሚለው ቃል ለመጀመሪያ ጊዜ በመጽሐፍ ቅዱስ ውስጥ የተጠቀሰው በዘፍጥረት ምዕራፍ 15 ውስጥ ነው። እዚህ ምዕራፍ ውስጥ እግዚአብሔር አብረሃም ልጅ በሌለው ሰዓት እንደ ሰማይ ክዋክብት የብዙ ልጆች አባት እንደሚሆን የተናገረበትን ቦታ እናያለን። አብርሃምም እግዚአብሔርን አመነ ይላል (ቁጥር 6) ። የዕብራይስጡ ቃል "እምነት" የሚለውን "አማን" ይለዋል። "አሜን" የሚለው ቃልም የመጣው "አማን" ከሚለው ቃል ነው። ትርጉሙም "እንደተባለው ይሁን" ማለት ነው። ስለዚህ አብርሃምም ያደረገው ነገር ለእግዚአብሔር ቃልኪዳን "አሜን" ማለት ነበር።
በኋላ እንደምናየው አብራም ራሱን እግዚኦብሔር በሰጠው አዲስ ስም - አብርሃም ብሎ መጥራት ጀመረ። አብራሃም ማለት የብዙዎች አባት ማለት ነው። ሳራህ ሚስቱም እስከዚያ ድረስ ልጅ አልነበራትም። ይሄ ሁነታ ግን አብርሃም ላይ ምንም ለውጥ አላመጣም። እግዚአብሔር የተናገረውን ስላመነ ራሱን የብዙዎች አባት እያለ ነበር የሚጠራው። (ዘፍጥረት 17፡5) ። ምንም እንኳን የተባለው ተከናውኖ ሳናይ እግዚአብሔር ያለውን መናገር ለእምነት ምስክረነት መስጠት ነው።
ሰይጣንን የምናሸንፈው ስንመሰክር ነው። "ከምስክራቸውም ቃል የተነሣ ድል ነሡት" (ራዕይ 12፡11) ። ሰይጣን እንደ ከሳሽነቱ ሁል ጊዜ የደህንነታችንን ማረጋገጫ እና በእግዚአብሔር ፊት በድፍረት እንዳንቆም ሊያሰናክለን ይጥራል። ሰይጣንን ለማሸነፍ ከፈለግን እግዚአብሔር የተናገረንን ቃል ለሰይጣን ማሳወቅ አለብን።
እየሱስ ክርስቶስ ሰይጣንን ያሸነፈበት መንገድ ከመጽሓፍ ቅዱስ በመጥቀስ ነበር። "እንዲህ ተብሎ ተፅፏል … እንዲህ ተብሎ ተፅፏል… እንዲህ ተብሎ ተፅፏል…" በማለት (ማቴዎስ 4፡1-11) ።
የእግዚአብሔርን ቃል የምንጠራጠር ከሆነ እግዚአብሔርን ውሸታም እናደርገዋለን። ነገር ግን ሰይጣን ላይ የእግዚአብሔርን ቃል ስንጠቀም ከእግዚአብሔር እና ከቃሉ ጋር ቆመን ሰይጣንን እና ውሸቱን እንቃወማለን ማለት ነው። በተጨማሪም እንዲህ ስናደርግ ምንም እንኳን ያለንበት ሁኔታ እና ስሜታችን የሚነግረን የተለየ ቢሆንም ለሰይጣን የምንሰጠው መልእክት እግዚአብሔር የሚለው እውነት እንደሆነ ነው።
መጽሐፍ ቅዱስ እንደሚለው እግዚአብሔር አስቀድሞ የመረጠን ልጆቹ ነን (1 ጴጥሮስ 1፡1-2) ። ይህ ማለት እ/ር በዘላለማዊ ችሎታው ልጆቹ የሚሆኑትን ከጊዜ መጀመሪያ በፊት ያውቅ ነበር።
በተጨማሪም "ዓለም ሳይፈጠር፥ በፊት" እግዚአብሔር በክርስቶስ እንደመረጠን መጽሐፍ ቅዱስ ይነግረናል (ኤፌሶን 1፡4)። ገና አዳም ከመፈጠሩ ከረጅም ጊዜ በፊት እያንዳንዳችንን ልጆቹ እንደሆንን እግዚአብሔር በስም ያውቀን ነበር። ስማቻችንም "የሕይወት መጽሐፍ" ላይ ተመዝግበው ነበር (ራዕይ 13፡8) ።
የምንቆምበት የእግዚአብሔር መሠረት ሁለት እጥፍ ማኅተም እንዳለው መጽሐፍ ቅዱስ ይናገራል በእግዚአብሔር በኩል ያለው "እግዚአብሔር የእርሱ የሆኑትን ያውቃል" ይላል። በሰው በኩል ያለው ደግሞ "የጌታን ስም የሚጠራ ሁሉ ከክፋት ይራቅ" ይላል። (2ኛ ጤሞቲዎስ 2፡19) ።
እግዚአብሔር ልጆቹን ዓለም ከመፈጠሩ በፊት ያውቃቸው ነበር። ነገር ግን እኛ የእርሱ ልጆች መሆናችንን የምናውቀው ንሰሃ ገብተን ወደ እሱ ስንመለስ ብቻ ነው። ውስን የሆነው አእምሮአችን ግን እግዚአብሔር ልጆቹን እንዴት እንደሚመርጥ እና ለሰው ደግሞ እግዚአብሔርን የመምረጥ ወይም ያለመምረጥን ነጻነት እንደሚሰጥ አይረዳም። እነዚህ በኛ ግንዛቤ መገናኘት የማይቻላቸው ሁለት ትይዩ መስመሮች (parallel lines) ናቸው ። በሂሳብ የትይዩ መስመሮች ትምህርት ማብራርያ ግን እነዚህ መስመሮች ወሰን የሌለው ቦታ ላይ ይገናኛሉ - ወሰን የሌለው የእግዚአብሔር አእምሮ ውስጥ ማለት ነው።
በሕይወት መንገድ ላይ ስትጓዙ አንድ ቀን የተከፈተ በር ታገኛላችሁ። ከበሩ በላይ "ንሰሃ የገባና በክርስቶስ ያመነ በዚህ በር በመግባት የዘላለም ሕይወትን ያገኛል" የሚል ጽሁፍ አለ። በበሩ ወደ ውስጥ ከገባችሁ በኋላ ዞር ብላችሁ ስትመለከቱ በገባችሁበት በር በላይ "ዓለም ከመፈጠሩ በፊት በክርስቶስ እየሱስ እግዚአብሔር ተመርጣችኋል" የሚል ጽሁፍ ታያላችሁ።
ለኃጢያቶቻችን ይቅርታን ማግኘት ያለፉትን በደሎች ያስወግዳል። ሆኖም ፍፁም ቅድስናን ስለማይሰጠን ፍጹም ቅዱስ ከሆነው እግዚአብሔር ፊት መቆም አንችልም። ስለዚህ ይህን ለማስተካከል እግዚአብሔር ለእኛ መፍትሄ ማድረግ ነበረበት።
ተቀባይነትን ማግኘት ማለት እግዚአብሔር ፍጹም የሆነውን የክርስቶስን ጽድቅነት ለእኛ አደረገ ማለት ነው። ውጤቱም አሁን በእግዚአብሔር ፊት ስንቆም እንደ እየሱስ ፍጹም ሆነን ነው ማለት ነው! ይህ አስገራሚ እውነት ነው! እውነትም ነው! ይህ ማለት በአንድ ለማኝ ሰው የባንክ ሂሳብ ውስጥ በሚሊዮን የሚቆጠር እሱ ያልሠራበት እና የማይገባውን ብር ማግባት ማለት ነው። ይህ ገንዘብ ለለማኙ የነፃ ስጦታ ነው።
በእግዚአብሔር ተቀባይነትን ማግኘት ማለት ከዚህ በፊት በሕይወታችን ሙሉ ምንም ሃጢያት እንዳልሠራን ሆነን እና በአሁን ሰዓት በእግዚአብሔር ፊት ፃዲቅ ሆነን መታየት ማለት ነው።
የእግዚአብሔር ቃል እንዲህ ይላል "በእርሱም ደግሞ ወደ ቆምንበት ወደዚህ ፀጋ በእምነት መግባትን አግኝተናል፤ በእግዚአብሔር ክብርም ተስፋ እንመካለን" (ሮሜ 5፡2) ። አሁን ወደ እግዚአብሔር መገኘት ውስጥ ያለምንም ፍርሃትና መጠራጠር መግባት እንችላለን። ይህን እንድናደርግ መንገዱን እግዚአብሔር ከፍቶልናልና።
በኤደን ገነት ውስጥ አዳምና ሄዋን ሃጢያትን እንደሠሩ የጥፋተኝነት ስሜትና የህፍረት ስሜት ስለተሰማቸው ራቁትነታቸውን በበለስ ዛፍ ቅጠል ሸፈኑ። እግዚአብሔርም የበለሱን ዛፍ ቅጠል ከላያቸው ላይ በማውለቅ እንስሳ ገድሎ በእንሰሳው ቆዳ አለበሳቸው።
እነዚያ የበለስ ዛፍ ቅጠሎች የእኛን ጥሩ ሥራ የሚያሳዩ ናቸው። እንደ ቅጠሎቹ ጥሩ ሥራችን በእግዚአብሔር ፊት ራቁትነታችንን ሊሸፍኑ አይችሉም። መጽሓፍ ቅዱስ ሲናገር መልካም ሥራዎቻችን በግዚአብሔር ፊት እንደመርገም ጨርቅ ናቸው (ትንቢተ ኢሳያስ 64፡6) ። የታረደው እንስሳ የእየሱስ ስለ እኛ ሃጢያት መሞትን የሚያሳይ ነው። የእንስሳው ቆዳ ደግሞ እኛን እንዲሸፍን የተሰጠው ፍፁም የሆነው የክርስቶስ ጻዲቅነት ነው። (ዘፍጥረት 3፡7,21) ።
ተቀባይነትን ማግኘት ከእግዚአብሐር የሚሰጥ ነፃ ስጦታ ነው። ማንም ሰው በሥራው ከእግዚአብሔር ተቀባይነትን አያገኝም። ስለዚህ "እግዚአብሔር እንዲቀበለን ጻድቅ መሆንን እንሻ" ማለት በጣም የተሳሳተ አባባል ነው።
ከዚህ አባባል ተቃራኒ የሆነ ነገር ግን ስህተት የሆነ አስተሳሰብ አለ። ይህም "በእግዚአብሔር ከተመረጥንና ተቀባይነትን ካገኘን ሃጢያትን ብንሠራ ምንም አይደለም" የሚል ነው። እግዚአብሔር አንድ ጊዜ ስለመረጣቸው እና ስላጸደቃቸው ሃጢያትን አቅልለው የሚመለከቱ ሰዎች እግዚአብሔር ከመረጣቸው ውስጥ እንዳልሆኑ ያሳያሉ። (ሮሜ 4፡5 እና ያዕቆብ 2፡24 አነፃፅሩ)።
አንድ ጊዜ ከተመረጥንና ተቀባይነትን ካገኘን በኋላ የሰይጣን ክሶች በእኛ ላይ የሚያደርጉትን ውጤት ያጣሉ። "እግዚአብሔር ከእኛ ጋር ካለ ማን ይቃወመናል?" (ሮሜ 8፡31) ። በእግዚአብሄር ተከሰናል ወይም ተጥለናን ብለን ፈጽሞ ማሰብ የለብንም።
የእሱ ደቀመዝሙር ለመሆን ምን እንደሚያስፈልግ ገልጾላቸው ስለ ነበረ እየሱስ ሐዋርያቶቹን ወደ ዓለም ሁሉ ሄዳችሁ ሰዎችን ደቀመዝሙር አድርጉ ሲላቸው ያለ ምንም ጥርጣሬ ምን ማለቱ እንደሆነ ገብቶአቸው ነበር (ማቴዎስ 28፡19)።
ሉቃስ 14፡25-35 ደቀመዝሙር ለመሆን መሟላት ያለባቸውን ሶስት ነገሮች ያብራራልናል። እዚህ ላይ እየሱስ አንድ ህንፃ ስለሚገነባ ሰው ይናገራል። ይህ ሰው መሠረት ከጣለ በኋላ በገንዘብ እጦት የተነሳ ህንጻውን መጨረስ ያቅተዋል (ቁጥር 28-30)። ይህ የሚያሳየን ደቀመዝሙር መሆን ዋጋ እንደሚያስከፍል ነው። መገንባት ከመጀመራችን በፊት በመጀመሪያ ደረጃ ወጪያችንን ማስላት እንዳለብን እየሱስ ነግሮናል ።
እግዚአብሔር ሀጥያታችን ከተወገደልን በኋላ ስለደቀመዝሙር ሳንረዳ ብዙ አመታትን እንድንጠብቅ አይፈልግም። እየሱስ ሰዎች ወደ እርሱ እንደመጡ ወዲያውኑ ደቀመዝሙርነት የሚያስከፍለውን ዋጋ ይነግራቸው ነበር።
የደቀመዝሙርነት የመጀመሪያ ሁኔታ ለዘመዶቻችን ያለንን ተፈጥሮአዊ እና ግላዊ ፍቅር መቀነስ አለብን። እየሱስ ሲናገር "ማንም ወደ እኔ የሚመጣ ቢኖር አባቱንና እናቱን ሚስቱንም ልጆቹንም ወንድሞቹንም እህቶቹን የራሱንም ሕይወት እንኳ ሳይቀር ባይጠላ ደቀ መዝሙር ሊሆን አይችልም" (ሉቃስ 14፡26) ።
እነዚህ ጠንካራ ቃላቶች ናቸው። "መጥላት" የሚለው ቃል ምን ማለት ነው? መጥላት የሚለው ቃል መግደል ከሚለው ቃል ጋር ይመሳሰላል (1ኛ ዮሃንስ 3፡15) ። መግደል ያለብን ነገር ቢኖር ለዘመዶቻችን ያለንን የተፈጥሮ ፍቅር ነው።
ይህ ማለት አናፈቅራቸውም ማለት ነው? አይደለም! በእርግጥ እንደዚያ ማለት አይደለም። ለሰው ልጅ ያለንን ፍቅር ስንተው እግዚአብሔር ደግሞ በሰማያዊ ፍቅር ይተካዋል። ከዚያም ለቤተሰቦቻችን የሚኖረን ፍቅር ንፁህ ይሆናል። ይህም ማለት በመጀመሪያ ደረጃ የምናፈቅረው እግዚአብሔርን እንጂ ዘመዶቻችንን አይሆንም።
ብዙ ሰዎች አባቶቻቸውን፣ እናቶቻቸውን፣ ሚስቶቻቸውን፣ ወዘተ ማስቀየም ስለማይፈልጉ እግዚአብሔርን አያከብሩም። እግዚአብሔር ግን በሕይወታችን የመጀመርያው መሆንን ይፈልጋል። የመጀመርያውን ቦታ ካልሰጠነው የእርሱ ደቀመዝሙር መሆን በፍጹም አንችልም።
የእየሱስን ምሳሌ ተመልከቱ፤ ምንም እንኳን መበለት እናቱን ቢወድም በጥቃቅን ነገር ላይ ጭምር የአባቱን ፍጹም ፈቃድ እንዳይፈጽም እንድታደርገው አልፈቀደም። የዚህን ምሳሌ በጋሊላ ቃና ሠርግ ላይ እናያለን። እዚህ ላይ እየሱስ በእናቱ አነሳሽነት እርምጃ ለመውሰድ ፈቃደኛ አልነበርም (ዮሃንስ 2፡4) ።
እየሱስ እንዴት ወንድሞቻችንንም እንደምንተው አስተምሮናል። ጴጥሮስ እየሱስን ወደ መስቀል ሞት እንዳይሄድ በከለከለው ጊዜ ከዚያ ቅደም ተናግሮት የማያውቀውን ከባድ ቃል በመጠቀም ሲመልስለት እናያለን። "ወደ ኋላዬ ሂድ አንተ ሰይጣን የሰውን እንጂ የእግዚአብሔርን አታስብምና እንቅፋት ሆነህብኛል" አለው (ማቴዎስ 16፡23) ። ጴጥሮስ ይህን ሃሳቡን ያቀረበው ከፍ ባለ የሰው ፍቅር ነበር። ነገር ግን ጴጥሮስ የተናገረው የእግዚአብሔርን ፍቃድ የሚቃረን ስለነበረ እየሱስ ገሰጸው።
እግዚአብሔር ሁል ጊዜም በእየሱስ ፍቅር ውስጥ የበላይ ነበር። እኛም ተመሳሳይ አመለካከት እንዲኖረን ይፈልጋል። እየሱስ ከሞት ከተነሳ በኋላ ጴጥሮስን ምድር ላይ ካለ ነገር ሁሉ አስበልጦ ይወደው እንደሆነ ጠየቀው (ዮሃንስ 21፡15-17) ጌታን ከሁሉም ነገር አስበልጠው የሚወዱ ብቻ ናቸው የእሱ ቤተ ክርስቲያን ውስጥ ሀላፊነትን የሚሰጣቸው።
ልክ እንደ መዝሙረኛው "በሰማይ ያለኝ ምንድነው? በምድርስ ከአንተ ዘንድ ምን እሻለሁ?" ማለት ከቻልን እውነትም ለደቀመዝሙርነት የመጀመርያውን ቅድመ ሁኔታ አሟልተናል ማለት ነው (መዝሙረ ዳዊት 73፡25) ።
እየሱስ ከእኛ የሚፈልገው ፍቅር ስሜታዊ፣ የይሉኝታ፣ በመዝሙር ፍቅራችንን ለመግለፅ ለሰው ልጅ የምናቀርበውን አይደለም። የምንወደው ከሆነ እንታዘዘዋለን (ዮያንስ 14፡21) ።
ደቀመዝሙር ለመሆን ማሟላት ያለብን ሁለተኛው ቅድመ ሁኔታ የራሳችንን ሕይወት መጥላት ነው። እየሱስ እንዲህ አለ፤ "ማንም ወደ እኔ የሚመጣ ቢኖር ...የራሱን ሕይወት ስንኳ ሳይቀር ባይጠላ፥ ደቀ መዝሙሬ ሊሆን አይችልም" (ሉቃስ 14፡26)። ይህን ሲያብራራ እንዲህ አለ፤ "የራሱን መስቀል ተሸክሞ የማይከተለኝ ደቀመዝሙሬ ሊሆን አይችልም" (ሉቃስ 14፡27)። ይህ እየሱስ ካስተማራቸው ትምህርቶች ሁሉ ጥቂት የተረዳነው ትምህርት ነው።
እየሱስ ደቀመዝሙር መሆን የሚፈልግ ሰው "ራሱን ይካድ መስቀሉንም ዕለት ዕለት ተሸክሞ ይከተለኝ "አለ ሉቃስ (9፡23) ። ዕለት ዕለት ከፀሎትና እና መጽሐፍ ቅዱስ ከማንበብ በላይ አስፈላጊ የሆነው እራሳችንን መካድ እና መስቀላችንን መሸከም ነው። እራሳችንን መካድ ማለት ከአዳም የውረስነውን ሕይወታችንን መጥላት ማለት ነው። መስቀል መሸከም ማለት የራስን ሕይወት ወደ ሞት መውሰድ ማለት ነው። ይህን ሕይወት ወደ ሞት ከመውሰዳችን በፊት መጥላት አለብን።
የራሳችን ሕይወት በክርስቶስ ላለን ሕይወት ወና ጠላት ነው። መጽሐፍ ቅዱስ ይህንን "ሥጋ" ይለዋል። ሥጋችን የራሳችንን ክብር የራሳችንን ደስታ፣ የራሳችንን መንገድ እና የመሳሰሉትን እንድናገኝ ይፈትነናል። በእውነተኛነት ብንናገር አብዛኛዎቹ ምርጥ የምንላቸው ድርጊቶቻችን ሃቀኝነት የጎደላቸው እና ለግል ጥቅማችን የሚደረጉ እንደሆኑ እንገነዘባለን። ይህን ሥጋ ካልጠላን በቀር እየሱስ ክርስቶስን ልንከተለው አንችልም።
በእርግጥ ይህ ጉዳይ በወንጌል ስድስት ጊዜ ተደጋግሞ ተጠቅሷል (ማቴዎስ 10፡39 16፡25 በማርቆስ 8፡35 በሉቃስ 9፡24 በሉቃስ 14፡26 እና በዮሃንስ 12፡25) ። ጌታችንም ይህን ስለዚህ ደጋግሞ ተናግሮሯል። ቢሆንም ይህ ጉዳይ ሰባኪዎች ብዙ የማይሰብኩት ፣ ሰዎችም ያልተረዱት ሆኗል!
የራሳችሁን ሕይወት ለመጥላት መብታችሁን አትሹ፣ ዝና ማትረፍን አትፈልጉ ፣ የግል ምኞታችሁን፣ ፍላጎታችሁን፣ የኔ ያልኩት ብቻ የምትሉትን፣ ወዘተ ተዉት። የእየሱስ ደቀመዝሙር መሆን የምትችሉት ይህን ለማድረግ ፈቃደኛ ስትሆኑ ብቻ ነው።
ደቀመዝሙር ለመሆን ሶስተኛው ቅድመ ሁኔታ ያለንን በሙሉ መተው ነው። እየሱስ እንዲህ አለ "ማንም ያለውን ሁሉ የማይተው ደቀመዝሙሬ ሊሆን አይችልም" (ሉቃስ 14፡33)።
ምሳሌ በአብረሃም ሕይወት እናያለን። ይስሃቅ ለአብረሃም የእሱ የሆነ ልጁ ነበር። አንድ ቀን ይስሃቅን እንዲሰዋለት እግዚአብሔር አብረሃምን ጠየቀው። አብርሃምም ይስሃቅን መስዋዕት አድርጎ ለማቅረብ በመሰውያው ላይ አዘጋጀው። ነገር ግን እግዚአብሔር የአብረሃምን ፈቃደኝነት እና ታዛዥነት ስለተመከተ ጣልቃ በመግባት ይስሃቅን እንዳይሰዋ አደረገው (ዘፍጥረት 22)። ከዚያ በኋላ ምንም እንኳን ቤቱ ውስጥ ቢኖርም ይስሃቅ የግሉ እንዳልሆነ ተገነዘበ፣ ይስሃቅ የእግዚአብሔር ሆነ።
እግዚአብሔር ካሉን ነገሮች አንዳንዶቹን እንድንጠቅምባቸው ሊፈቅድልን ይችላል። ቢሆንም እንደራሳችን አድርገን ማየት አንችልም። በራሳችን ቤት ውስጥ እንኳን ብንኖር ቤታችን የእግዚአብሔር እንደሆነ ማሰብና እርሱ ከክራይ በነፃ እንድንኖርበት እንደፈቀደልን ማሰብ አለብን! ይህ ነው እውነተኛ ደቀመዝሙርነት።
ንብረቶቻችንን በሙሉ እንደዚህ አድርገናል? ንብረቶቻችን የምንላቸው የባንክ ሂሳባችን፣ ሥራችን፣ ሙያችን፣ ስጦታዎቻችን፣ እውቀታችን፣ ሚስቶቻችን እና ልጆቻችን እንዲሁም በምድር ላይ አሉን የምንላቸውን ነገሮች በሙሉ ይጨምራል። እውነተኛ ደቀመዝሙር ለመሆን ከፈለግን እነዚህን በሙሉ በመሰውያችን ላይ ማቅረብ አለብን።
እግዚአብሔር በሙሉ ልባችን እንድንወደው ይፈልጋል። ማቴዎስ 5፡8 ላይ "ልበ ንጹሖች" የሚለው ይህን ነው። ንፁህ ህሊና ብቻ በቂ አይደለም። ንፁህ ህሊና የሚያሳየው ሃጢያትን እንደተውን ብቻ ነው። ንፁህ ልብ ሁሉንም ነገር የተወ ነው!
ደቀመዝሙር ለመሆን ፈቃደኛ የሆኑ ብቻ ናቸው መጠመቅ የሚችሉ። ህፃናት ወደ እየሱስ ሲመጡ እጁን ራሳቸው ላይ ጭኖ ባረካቸው። (ማርቆስ 10፡13-16) ። ነገር ግን ንሰሃ የገቡ አዋቂዎች ሲመጡ ደቀ መዛሙሮቹ እንዲያጠምቋቸው አደረገ (ዮሃንስ 4፡1-2 ተመልከቱ)።
ነገር ግን ዛሬ 'ቤተ ክርስቲያን' ውስጥ የምናየው ምንድነው? የምናየው ተቃራኒውን ነው። ህፃናቶች ይጠመቃሉ በአዋቂ ሰዎች ራስ ላይ እጆች ይጫናሉ (ለማረጋገጫነት)! ይህ እየሱስ ካደረገው ጋር በጣም ተቃራኒ ነው።
መንፈስ ቅዱስ በወረደበት የበዓለ ኀምሳ ቀን ብዙዎች ስለሃጢያታቸው ሲያዝኑ ጴጥሮስ "ንሰሃ ግቡ ተጠመቁ" አላቸው። ከዚህ ቀጥሎ መጽሓፍ ቅዱስ እንደሚለው "ቃሉንም የተቀበሉ ተጠመቁ"። (የሃዋርያት ሥራ 2፡38-41)
ሮሜ 6፡1-7 ስለጥምቀት ምንነት በግልጽ አስቀምጦታል። እዚህ ላይ አሮጌው ማንነታችን ከክርስቶስ ጋር እንደተሰቀለ እና ስንጠመቅ ከእየሱስ ጋር ሞተን እንደተቀበር ነው የሚያሳየው። አሮጌው ማንነታችን ከመቀየራችን በፊት የነበረው ሃጢያትን ማድረግ ይፈልግ የነበረው ማንነታችን ነው። ይህ ማንነት ከእየሱስ ጋር በመስቀል ላይ ተሰቀለ።
አዲሱን ኑሮ ከመኖራችን በፊት ይህንን መረዳት የግድ አስፈላጊ አይደለም። እግዚአብሔር ያለውን ማመን ብቻ ይበቃል። የእግዚአብሐር ቃል ክርስቶስ ጎልጎታ ላይ እንደተሰቀለ ሲነግረን እንደምናምን እዚህ ላይም የዱሮ ማንነታችን ከክርስቶስ ጋር ተስቅሏል ሲልም እናምናለን። እነዚህን ሁለት እውነቶች በእምነት እንቀበላቸዋለን።
አሮጌው ሰውና ስጋ አንድ አይደሉም። ስጋችን በውስጣችን ያለ የእግዚአብሐርን ፈቃድ የሚቃረን የግል ሕይወታችን ነው። ይህንን ሁላችንም እስክንሞት ድረስ ተሸክመን እንኖራለን። ስጋችንን ወደ ቤታችን ሊገቡ ካሰቡ ወንበዴዎች ጋር ልናመሳስለው እንችላለን። አሮጌውን ሰው የማይታመን ሁልጊዜ በተከታታይ ለወንበዴዎቹ በር በመከፍት እንዲበጉ የሚያስችል አገልጋይ ጋር ይመሳሰላል። አሁን የሞተው ታማኝ ያልሆነው አገልጋይ ነው። ወንበዴዎቹ አስገዳጅና ጠንካሮች ናቸው! ነገር ግን አሁን ወንበዴዎቹ እንዳይገቡ በሩን ዘግቶ የሚይዝ አዲስ አገልጋይና አዲስ ሰውነት አለን።
ስንጠመቅ የአሮጌውን ሰው (ሃጢያት ማድረግ የሚወደው ሰው) መሞት፣ መቀበር እና ከክርስቶስ ጋር መነሳታችንን እናውጃለን።ከዚያም "በአዲስ ሕይወት እንመላለሳለን (ሮሜ 6፡4)
በኖህ ዘመን የነበረው የውሃ ሙላትም የጥምቀት ምሳሌ ነበር (1 ጴጥ 3÷20-21) ። እግዚአብሔር ዓለምን በሙሉ በውሃ ሙላት አጠፋ። ኖህም በመርከቡ ገብቶ ተርፎ አዲሱን ዓለም ለማየት ተላለፈ። አሮጌው ዓለም እና በውስጡ የነበሩ ነገሮች በሙሉ በውሃ ሙላት ተቀበሩ። ስንጠመቅ ዱሮ ከዓለም ጋር የነበረን ግንኙነት (ዓለማዊ ፋሽኖች፣ ዓለማዊ ጓደኞች፣ ወዘተ ጭምር) አሁን ማቋረጣችንን እና ከውሃ ውስጥ ስንወጣ ወደ አዲስ ዓለም ውስጥ መግባታችንን ነው የምናውጀው።
Baptism (ጥምቀት) የሚለው ቃል የእንግሊዘኛ ቃል አይደለም። አዲስ ኪዳን በመጀመሪያ የተፃፈው በግሪክ ቋንቋ ነበር። ስለዚህም 'Baptism' የሚለው ቃል 'Bapto' ከሚለው የግሪክ ቃል የመጣ ሲሆን ትርጉሙም በውሃ/በፈሳሽ ራስን መሸፈን ወይም መስመጥ ማለት ነው። ይህ ለጥንት ሐዋርያት የጥምቀት ትክክለኛ ትርጉም ይህ ነበር። ማለትም በውሃ ውስጥ መስመጥ ማለት ነው። በሰዎች ራስ ላይ ውሃን ማርከፍከፍ ጥምቀት አይደለም።
‹‹… ፊልጶስና ጃንደረባው ሁለቱም ወደ ውሃ ወረዱ÷ አጠመቀውም። ከውሃውም ከወጡ በኋላ የጌታ መንፈስ ፊሊጶስን ነጠቀው።… በእየሱስ ጥምቀትም ተመሳሳይ ነገር እናያለን።… ከተጠመቀም በኋላ ከውሃው ውስጥ ወጣ። (ማርቆስ 1፡10)
አዲስ ኪዳን ውስጥ ስናይ ጥምቀት ሁልጊዜ ውሃ ውስጥ በመነከር ነበር የተደረገው። ጥምቀት መቀበርን የሚያሳይ ስለሆነ ሙሉ በሙሉ መነከር ያስፈልጋል። ሰዎችን ስንቀበር ራሳቸው ላይ አፈር በመንስነስ ሳይሆን ጠቅላላ ሰውነታቸውን በመሬት ሥር በማኖር ነው!
የሚገልጸው ለጥምቀት በቁ የሆኑት ሰዎች የዱሮው ማንነታቸው የሞተ እና ዳግመኛ ኃጢያት ማድረግን የማይሹ መሆናቸውን ነው። የሚቀበሩ የሞቱ ሰዎች ብቻ ናቸው! ያልሞተን ሰው መቅበር ወንጀል ነው!
እየሱስ "በአብ በወልድና በመንፈስ ቅዱስ ስም" አጥምቁ ብሎ አዘዘ (ማቴዎስ 28፡19)። እግዚአብሔር አንድ ስለሆነ ስሙ ነጠላ ነው። እግዚአብሔር አንድ ሁኖ ነገር ግን በሶስት የተለያዩ አካላት እንደሚገለጽ እየሱስ አስረዳ።
ለኃጢያታችን የሞቱት አብ ወይም መንፈስ ቅዱስ አልነበሩም። ወልድ ነበር። እየሱስ ከአረገ በኋላ በአብ ቀኝ ተቀመጠ እንጂ በመንፈስ ቅዱስ ቅኝ አልተቀመጠም። እንደዚሁም ደቀ መዛሙርቱን እንዲረዳ የላከው መንፈስ ቅዱስን እንጂ አብን አልነበረም። ይህ በጣም ቀላል ሊመስል ይችላል። ነገር ግን ሶስቱ በመዋጀታቸን ላይ ያላቸውን ሚና ለይቶ ማወቅ ያስፈልጋል።
በሃዋሪያት ሥራ ውስጥ በተደጋጋሚ እንደምናየው ሃዋሪያቱ ሰዎችን "በእየሱስ ስም" ያጠምቁ ነበር (የሃዋሪያት ሥራ 2፡38 ወዘተ)። እየሱስ በማቴዎስ 28፡19 ላይ ካለው ጋር እንዴት ነው ይህ ሊስማማ የሚችለው?
አብ ወልድ እና መንፈስ ቅዱስ የአረማዊ ሥላሴ እንዳልሆኑ በግልጽ ለማሳየት ሃዋሪያቶቹ ወልድን እየሱስ ክርስቶስ ብለው ይጠሩ ነበር። ስለዚህም ሰዎችን "በአብ በወልድ እየሱስ ክርስቶስ እና በመንፈስ ቅዱስ" ስም ያጠምቁ ነበር። "በእየሱስ ክርስቶስ ስም" የሚለው ጥምቀት ከዚህ የመጣ ነው።
የክርስቶስ ተከታዮች ሕይወት በታዣዥነት የተሞላ ለማድረግ በመጀመሪያ ላይ መከበር ያለበት ትእዛዝ ጥምቀት ነው። ይህም ታዛዥነት ከእምነት የመነጨ እንጂ በሰው አእምሮ ግንዛቤ (reasoning) የመጣ አይደለም።
እየሱስ እንደሰው አስተሳሰብ ቢሄድ ኖሮ ለመጠመቅ ወደ መጥምቁ ዮሃንስ ባልሄደ ነበር። ላለመጠመቅ ብዙ ምክንያቶችን ሊያመጣ ይችል ነበር። ለምሳሌ ያህል በሕይወቱ ምንም ኃጢያት አልነበረም። ዮሃንስም ለምን እየሱስ መጠመቅ እንዳስፈለገው አልገባውም ነበር። እየሱስ ግን እነዚህን የሰው አስተሳሰቦች ወደ ጎን አድርጎ መንፈስ ቅዱስ የሚለውን ታዘዘ (ማቴዎስ 3፡15)።
"በፍጹም ልብህ በእግዚአብሔር ታመን፥ በራስህም ማስተዋል አትደገፍ፤" (ምሳሌ 3፡5) የሰው አስተሳሰብ መንፈሳዊ እውነቶችን ስለማይገነዘብ በማሰብ ችሎታ ላይ መተማመን ዋነኛው የእምነት ጠላት ነው።
ስንጠመቅ ከሰውነታችን መጨረሻ ላይ ውሃ ውስጥ የሚገባው አናታችን ነው። ይህ ትልቅ ምልክት ነው! የማሰብን የበላይነት ማጥፋት በጣም አስቸጋሪ ነው! የአዳም ልጆች ሁሉ የሚኖሩት ነገሮችን አሰላስለው እና በራሳቸው ተማምነው በሚወስኑት ነው። ስንጠመቅ እንደዱሮው በራስ ማስተዋል ላይ መተማመናችን እንደሞተ ነው የምንመሰክረው። አሁን የምንኖረው በእምነት እና ከእግዚአብሔር አፍ በሚወጣው ቃል ነው። (ማቴዎስ 4፡4 ሮሜ 1፡17)
አንዳንድ ክርስቲያኖች ጥምቀትን እንደ አነስተኛ ጉዳይ ነው የሚያዩት። ኤልሳዕ ንዕማን ከቁምጥናው እንዲድን ሰባት ጊዜ ዮርዳኖስ ወንዝ ውስጥ እንዲነከር ሲነግረው መጀመሪያ ላይ ንዕማን ትእዛዙን ንቆ አልተቀበለም ነበር። ነገር ግን ከበሽታው የዳነው ይህን ቀላል ትእዛዝ በመከተሉ ነው (መጽሐፈ ነገሥት ካልዕ 5፡10᎐4)። እግዚአብሔር በትናንሽ ነገሮች ላይ ታዛዥነታቸንን ይፈትናል።
ለሁላችንም የሚያስፈልጉ ሁለት ዋና ነገሮች አሉ። አንደኛው ስላለፉት ኃጢያቶቻችን ይቅርታን ማግኘት ሲሆን ሁለተኛው ደግሞ ለወደፊት እግዚአብሔርን የሚያስደስት አኗኗርን መኖር መቻል ነው። የመጀመሪያውን የእየሱስ መሞት ፈጽሞታል። ለሁለተኛው ደግሞ እግዚአብሔር የመንፈስ ቅዱስን ኃይል ሰጥቶናል።
ከላይ የተጠቀሰውን የመጀመሪያውን አስፈላጊ ነገር እኛ በራሳቸን በፍጹም ማድረግ አንችልም። በእግዚአብሔር መደረግ ነበረበት። ሁለተኛውም እንዲሁ ነው፤ በራሳችን ኃይል የእግዚአብሔርን ፈቃድ ሁሉ አሟልተን እሱን የሚያስደስት ኑሮ መሥርተን መኖር አንችልም። አንዳንድ አስተዋይ የሆኑ አማኞች ገና ክርስትናን ሲጀምሩ ሁኔታቸውን ተገንዝበው ወዲያውኑ እግዚአብሔር ይህን ለማድረግ የሚያስችል ኃይል እንዲሰጣቸው ይጠይቃሉ። ሌሎች ደግሞ ለብዙ ዓመታት በራሳቸው ሞክረው ከተሽነፉ በኋላ ወደ እግዚአብሔር ተመልሰው ኃይል እንዲሰጣቸው ይጠይቃሉ።
የአንዳንድ ሰዎች ሁኔታ ግን የሚያሳዝን ነው፤ እነዚህ ሰዎች ብዙ ጊዜ በራሳቸው ሕይወታቸውን ለመቀየር ሞክረው ስለአቃታቸው እግዚአብሔርን የሚያስደስት የድል ኑሮ መኖር አይቻልም ብለው ስለወሰኑ ተስፋ ቆርጠው የተሸነፈ ኑሮ ይኖራሉ።
ይህም ሁኔታ ለጌታ ያለንን አገልግሎት እና ያለንን ምስክርነት ጭምር ይመለከታል። ብዙ አማኞች የክርስትና ኑሮአቸው ጅማሬ ላይ ለክርስቶስ ምስክር መሆን እንዳለባቸው ይገነዘባሉ። ሆኖም በአብዛኛው ጊዜ ቃላቶችን አስተካክሎ ለሌሎች እንደሚገባቸው አድርጎ የመናገር ኃይል ላይኖራቸው ይችላል። በዚህ የተነሳ አንዳንዶች ይህ የመናገር ችሎታ እጦት ከተፈጥሮአቸው ስለሚመስላቸው ለክርስቶስ ምስክሮች ከመሆን ተስፋ በመቁረጥ በዚያው ይተዉታል።
ለሎች ደግሞ እግዚአብሔር የመንፈስ ቅዱስን ኃይል ሊሰጣቸው ቃል እንደገባ ስለሚያስተውሉ እግዚአብሔርን ጠይቀው ከመንፈስ ቅዱስ የሚገኘውን ኃይል ያገኛሉ። እነዚም ሰዎች በድፍረት እና ከሰብአዊ ባህሪ ውጭ የሆነ ስጦታዎች ኖሮአቸው ምንም ሳያፍሩ ለክርስቶስ ውጤታማ ምስክሮች ይሆናሉ።
የእግዚአብሔር ልጆች የምንሆነው ከመንፈስ ስንወለድ ነው። ከመንፈስ መወለድ እና በመንፈስ መጠመቅ (መነከር) የተለያዩ ናቸው። እግዚአብሔር እንደሚፈልገን ለመሆን እና እሱ እንድናደርግ የሚፈልገውን ለማድረግ ኃይል የምናገኘው በመንፈስ ስንጠመቅ ነው።
በብሉይ ኪዳን ዘመን እግዚአብሔር የሰጣቸውን ሥራ መሥራት እንዲያስችላቸው መንፈስ ቅዱስ የነበረው አንዳንድ ሰዎች ላይ ነበር። ነገር ግን በአዲስ ኪዳን ማንኛውም ሰው መንፈስ ቅዱስን ሊቀበል ይችላል። መንፈስ ቅዱስ የመጣው የእየሱስን ታላቅ ክብር ሊያሳየን እና እየሱስን እንድንመስል ሊያስችለን ነው።
መጥምቁ ዮሃንስ ሁለት አገልግሎቶች እንደሚኖሩት ተናግሮ ነበር። አንደኛው ኃጢአትን ማስወገድ ሲሆን ሁለተኛው ሰዎችን በመንፈስ ቅዱስ ማጥመቅ ነበር (ዮሃንስ 1፡ 29, 33)። ሁለቱንም መለማመድ ያስፈልገናል።
አዲስ ኪዳን በነዚህ ሁለት የተስፋ ቃላቶች መጀመሩ ታላቅ ትርጉምን ያዘለ ነው። ጊዜው እግዚአብሔር ከሰው ልጆች ጋር ለሚኖረው ግንኙነት ልዩ ዘመን ነበር። የአዲስ ኪዳን መጀመሪያ ነበር። ስለዚህ እንደ እግዚአብሔር ልጆች ይህ ሁለት የበኩርነታችን መብት/ውርስ ነው - ከኃጢያታችን መዳን እና በመንፈስ ቅዱስ መጠመቅ። እግዚአብሔር ግማሹን ሳይሆን እነዚህን መብቶች በሙሉ ሊሰጠን ይፈልጋል።
የመጀመሪያው አምስቱ የአዲስ ኪዳን መጻሕፍቶች የሚጀምሩት በመንፈስ ቅዱስ ጥምቀት የተስፋ ቃል ነው (ማቴዎስ 3፡11፤ ማርቆስ 1፡8፤ ሉቃስ 3፡16፤ ዮሃንስ 1፡33፤ የሃዋሪያት ሥራ 1፤5) ሆኖም ብዙ ክርስቲያኖች የተሰጣቸውን የተስፋ ቃል የራሳቸው አድርገው ከመውሰድ ቦዝነዋል።
በአዲስ ኪዳን ውስጥ መንፈስ ቅዱስ ከእግዚአብሔር ዙፋን ተነስቶ ወደ ምድር በሚፈስ ወንዝ ጋር ይማሰላል (ዮሃንስ ራዕይ 22፡1 የሃዋሪያስ ሥራ 2፡33)። በመንፈስ ቅዱስ መጠመቅ ማለት በፏፏቴው ስር መነከር ማለት ነው። የተጠሙ ሁሉ ወደ እርሱ መጥተው መንፈስ ቅዱስን ቢቀበሉ ከነሱ ውስጥ የሕይወት ውኃ ወንዝ እንደሚፈስ እየሱስ ተናግሯል (ዮሃንስ 7፡37)።
መጠነኛ እምነት ያላቸው አማኞች ግን እንደ ወንዝ ሳይሆን በእጅ እንደሚሠራ ፐምፕ (hand-pump) ናቸው። የዚህም ዓይነት ፐምፕ ከብዙ ልፋት በኋላ የሚያወጣው ውኃ ጥቂት ጠብታዎችን ነው። ይህ ሁኔታ እንዲህ መሆን የለበትም። ጥማታችን ወደ ጌታ ቢያመራን ነገሮች ሁሉ ይቀየራሉ። እግዚአብሔር ለእኛ ያለው ፍላጎት በመንፈስ ቅዱስ ተሞልተን ለሌሎችም በረከት እንድንሆን ነው።
በዚህ ጉዳይ ላይ በመጀመሪያ መረዳት ያለብን ምን እንደሚያስፈልገን ነው። ብዙ አማኞች በቃላት ትርጓሜዎች ላይ የማይረባ ክርክር ውስጥ ገብተው ይታያሉ። የሚያስፈልገን ኃይል ነው እንጂ የአሰያየም ዓይነት አይደለም። አሰያየማችን ተስተካክሎ ሕይወታቸን ግን ምንም ለውጥ የማይታይበት ከሆነ ምን ዋጋ አለው? በእውነተኛነት ወደ እግዚአብሔር መጥተን ሌሎችን የሚባርክ የሕይወት ውኃ ከሕይወታችን እንደማይመነጭ እንመን። ይህን የመጀመሪያ እርምጃ ከወሰድን እግዚአብሔር የጠየቅነውን እንደሚስጠን እናምናለን።
በመንፈስ ቅዱስ ለመጠመቅ የሚያስፈልጉን የእግዚአብሔርን ስም ከፍ ለማደርግ ሃያል ጥማት እና እግዚአብሔር ቃል የገባልንን እንደሚፈጽም የማያወላውል እምነት መኖር ነው። ስለዚህ በታላቅ ጥማት እና እምነት ይህን ኃይል እንድናገኝ ብንጠይቅ እግዚአብሔር አይነፍገንም።
የመጀመሪያዎቹ ሃዋሪያት እየሱስን የተከተሉት ሁሉን ነገር ትተው ነበር። ሆኖም እግዚአብሔር የወሰነላቸውን አገልግሎት ለመፈጸም ከመሰማራታቸው በፊት በመንፈስ ቅዱስ እስከሚጠመቁ ድረስ መጠበቅ ነበረባቸው።
እየሱስም ቢሆን የአደባባይ አገልግሎቱን የጀመረው የኃይል እና የመንፈስ ቅዱስ ቅባት ካገኘ በኋላ ነበር (ሃዋሪያት ሥራ 10፡38)። እየሱስ ይህ ቅባት ካስፈለገው እኛ ደግሞ ምን ያህል ያስፈልገን ይሆናል።
እየሱስ ሃዋሪያቶችን "ኃይል እስክትለብሱ ድረስ በኢየሩሳሌም ከተማ ቆዩ" አላቸው (ሉቃስ 24፡49)። በድጋሚ ከማረጉ በፊት መንፈስ ቅዱስ እናንተ ላይ ሲወርድ "ኃይልን ትቀበላላችሁ" አላቸው (የሃዋሪያት ሥራ 1፡8)። የበዓለ ኀምሳ ቀን መንፈስ ቅዱስ ወረደባቸው። እነዛ ፈሪ እና ብኩን የነበሩ ሁሉ ወዲያውኑ ደፋር እና በእሳት የተቀጣጠሉ የጌታ ምስክሮች ሆኑ። እየሱስ ልክ እንደነገራቸው ኃይል ተቀበሉ።
የክርስትናን ኑሮ መኖር የሚያስችለን የእግዚአብሔር ኃይል በሕይወታችን ውስጥ ሲኖር ነው እንጂ ሕግጋትን ማወቅ እና መከተል አይደለም። በመንፈስ ቅዱስ ስንጠመቅ የምናገኘው ኃይል እግዚአብሔርን እንድንታዘዝ እና እንድናገለግል ያስችለናል።
በመጽሐፍ ቅዱስ ውስጥ መንፈስ ቅዱስ በንፋስ ይመሰላል። ንፋስ በተለያየ ጊዜ ወደ ተለያየ ኣቅጣጫ ይነፍሳል። እየሱስ "ከመንፈስ የተወለደ ሁሉ እንዲሁ ነው" አለ (ዮሃንስ 3፡8) ። ስለዚህ አማኞች በመንፈስ ቅዱስ ሲጠመቁ የሚያሳዩት ለውጦች የተለያዩ ናቸው። እዚህ ላይ ዋነኛው ነገር ውስጣቸው በኃይል መሞላቱ ነው። ቤተ ክርስቲያንን እንደ ክርስቶስ አካል እንድንመሠርት እግዚአብሔር በመንፈስ ቅዱስ 'የኃይል ስጦታ' ይሰጠናል። እያንዳንዳችን የትኛውን ስጦታ እንደምናገኝ የሚወስነው እግዚአብሔር ብቻ ነው ።
ከነዚህ ስጦታዎች ውስጥ (1ኛ ቆሮንጦስ 14፡1-5) ትንቢት መናገር (ሰዎችን ለማነሳሳት፣ ለማበረታታት እና ለማጽናናት በኃይል እና በሥልጣን ለመስበክ) ከሁሉም በላይ ተፈላጊ ስጦታ ነው። ሌሎችም የማገልገል፣ የማስተማር፣ የመፈወስ፣ የመምከር፣ የገንዘብ መስጠት፣ የመሪነት፣ ወዘተ ስጦታዎች አሉ (ሮሜ 12፡6-8)፣ 1ኛ ቆሮንጦስ 12፡8-10)። በአእምሮአችን እና በምናውቀው ቋንቋችን ሳንገታ እግዚአብሔርን እንድናመሰግንበት እና እንደንጸልይበት እግዚአብሔር በአዲስ ቋንቋ (በልሳን) የመናገር ስጦታን ይሰጣል።
በመንፈስ ቅዱስ ያልተጠመቃችሁ ከሆነ እግዚአብሔርን ከልብ በመሻት ይህ በበኩር ልጅነታችሁ ያገኛችሁትን መብት ውሰዱ። "እንኪያስ እናንተ ክፉዎች ስትሆኑ ለልጆቻችሁ መልካም ስጦታ መስጠት ካወቃችሁ፥ በሰማይ ያለው አባት ለሚለምኑት እንዴት አብልጦ መንፈስ ቅዱስን ይሰጣቸው?... አትለምኑምና ለእናንተ አይሆንም" (ሉቃስ 11፡13፣ ያዕቆብ 4፡2) ።
እግዚአብሔር ዘንድ አድልኦ የለም። ለሌሎች ያደረገውን ሁሉ ለናንተም ያደርጋል። ዛሬም ቢሆን በትጋት ለሚሹት እግዚአብሔር ይከፍላል (ዕብራዊያን 11፡6)። ስሙን ከፍ አድርጎ ለሚያመስግን ሁሉ እግዚአብሔር መንፈስ ቅዱስን ለመስጠት በጣም ዝግጁ ነው።
መጽደቅ የክርስትና ሩጫ የሚጀመርበት/መነሻ ቦታ ሲሆን ቅድስና ደግሞ ሩጫው የሚካሄድበት መንገድ ነው። መቀደስ ማለት መለየት ማለት ነው። ስለዚህ ቅድስና ከኃጢያት፣ ከዓለማዊነት እና በራሳችን ላይ ብቻ ከሚያተኩር ኑሮ ሁሉ የምንለይበት ሂደት ነው።
የሩጫ ተሳታፊዎች ወደ ሩጫው መነሻ ቦታ የሚመጡበት ምክንያት የሩጫው ውድድር ላይ ለመሳተፍ እንደሆነ ሁሉ እኛም ወደ ክርስቶስ የምንመጣበት ምክንያት ለቅድስና ነው። አንድ ሯጭ ውድድሩ ላይ የመሳተፍ ፍላጎት ሳይኖረው ከሌሎች ሯጮች ጋር ሩጫ ቦታ ላይ መገኝቱ ፋይዳ የለውም።
አብዛኞቻችን ወደ ክርስቶስ የመጣነው ለሆነ የግል ጥቅም ነው፤ ከህመም ለመፈወስ ወይም ከገሃነም እሳት ለመዳን ይሆናል። ምንም እንኳን የመጣነው ለራሳችን ጥቅም ቢሆንም እግዚአብሔር ተቀበለን።
ምንም እንኳን ወደ አባቱ ቤት የተመለሰው የሚባላውን ሲያጣ ቢሆንም የጠፋው ልጅ አባት ልጁን በጣም ስለሚወደው ልጁ ሲመለስለት በደስታ ነው የተቀበለው። እግዚአብሔርም እንደዚህ ነው!
የክርስትና ኑሮን የምንኖረው መንግሥተ ሰማያት ለመግባት ብቻ ከሆነ የሚያሳዝን ነው። እግዚአብሔር ለሕይወታቸን ያለው ፈቃድ እየገባን ሲመጣ ፈቃዱን ለመፈጸም መጓጓት አለብን። የልባቸው ዓይኖች በርተው "የመጥራቱ ተስፋ" እንዲታያቸው ጳውሎስ ኤፌሶን ለነበሩት ክርስቲያኖች ይጸልይ ነበር (ኤፌሶን 1፡18)።
እግዚአብሔር ለእኛ ያለው ፈቃድ እየሱስን እንድንመስል ነው። ቅድስና ማለት ይኽ ነው፣ በየጊዜው የበለጠ እየሱስን መምሰል ማለት ነው። እንድሳተፍበት የተበረታታነው የክርስቲያን ሩጫ ይህ ነው። ይህንኑ ሩጫ አስቀድሞ የሮጠው እየሱስ ላይ አይኖቻችንን አድርገን ሩጫችንን እንቀጥል። ዕብራዊያን 12፡1,2)።
በዚህ ሩጫ የመጀመሪያው ድርጊት ኃጢያት ማድረግ ማቆም ነው። በኦሪት ሕግ ኃጢያትን ለማቆም የሚያበረታታ ወይም ልባዊ ምክር አልነበረም። ነገር ግን በአዲስ ኪዳን ውስጥ ሃዋሪያቶቹ ሁሉ እንደተስማሙት ሁለቱ ዋና የወንጌል መልእክቶች ልክ እየሱስ እንዳለው ከውግዘት ነጻ መሆን እና ኃጢያት መሥራትን ማቆም።
ጳውሎስ ለቆሮንጦስ ሰዎች "ኃጢአትንም አትሥሩ" አለ (1ኛ ቆሮንጦስ 15፡34)። ዮሃንስም "ኃጢአትን እንዳታደርጉ ይህን እጽፍላችኋለሁ" አለ (1 ዮሃንስ 2፡1)። ጴጥሮስም "ኃጢአትን ትቶአልና" ብሎ ያበረታታናል (1 ጴጥሮስ 4፡1)።
በሮሜ መዕራፍ 5 ላይ ጽድቅና በእምነት እንደሚገኝ ከገለጸ በኋላ ጳውሎስ ይህን ጥያቄ ያቀርባል፤ "እንግዲህ ምን እንላለን? ጸጋ እንዲበዛ በኃጢአት ጸንተን እንኑርን? " (ሮሜ 6፡1)። እንደገና ደግሞ (ጠበቅ አድርጎ) "እንግዲህ ምን ይሁን? ከጸጋ በታች እንጂ ከሕግ በታች ስላይደለን ኃጢአትን እንሥራን?" (ሮሜ 6፡15)። የሁለቱም ጥያቄዎች መልስ 'አይደለም' ነው። አንድ ጊዜም እንኳን ኃጢያት እንዳናደርግ አጥብቀን መሻት አለብን።
ይህ ከባድ መልእከት ነው? በኃጢያት ሥራቸው መቀጠልን ለሚፈልጉ መልእክቱ ከባድ ነው! በኃጢያት መያዛቸው ላንገፈገፋቸው ግን ነጻ የሚያደርግ አስደሳች መልእክት ነው። ማንም እስረኛ የሆነ ሰው ነጻ ሆኖ እንደሚለቀቅ ቢሰማ በጣም ደስተኛ ነው የሚሆነው። እንዲያ ዓይነት መልእክት ለዚህ ሰው ከባድ መልእከት ይሆናል?
ኃጢያትን ማድረግ እና ኃጢያትን ለማድረግ መፈተን የተለያዩ ናቸው። መጽሐፍ ቅዱስ እንዲህ ይላል፤ "ነገር ግን እያንዳንዱ በራሱ ምኞት ሲሳብና ሲታለል ይፈተናል። ከዚህ በኋላ ምኞት ፀንሳ ኃጢአትን ትወልዳለች፤ ኃጢአትም ካደገች በኋላ ሞትን ትወልዳለች" (ያዕቆብ 1፡14,15)። ከቁጥጥር ውጭ የሆነ የስጋችን ምኞት ካልፈጠረው በስተቀር ኃጢያት ከልባችን አይመነጭም። ሰይጣን ወይም ስጋችን ወደ አእምሮአችን ሃሳቦችን ሲያመጣ እንፈተናለን። አእምሮአችን በሃሳቦቹ ሲስማማ ኃጢያት ይረገዛል።
መጽሐፍ ቅዱስ እንዲህ ይላል፤ እየሱስ "በነገር ሁሉ ወንድሞቹን ሊመስል ተገባው" (ዕብራዊያን 2፡17) "በነገር ሁሉ እንደ እኛ የተፈተነ ነው" (ዕብራዊያን 4፡15) እኛ እንደምንፈተነው ይፈተን ነበር፣ ነገር ግን ኃጢያትን ሥርቶ አያውቅም ነበር።
ብዙ ሰዎች እየሱስ ኃጢያትን ያሸነፈው ከእግዚአብሔር ጋር እኩል ስለ ነበረ ነው ብለው ስለሚያምኑ ኃጢያት አለመሥራቱ አያስደንቃቸውም። መጽሐፍ ቅዱስ የሚለውን ብታስታውሱ እየሱስ ወደ ምድር ሲመጣ ከእግዚአብሔር ጋር የነበረውን እኩልነት ትቶ "ራሱን ባዶ አደረገ" ይላል። (ፊልጵስዩስ 2፡6,7) ምንም እንኳን በሰማይ እግዚአብሔር ቢሆንም በምድር በነበረ ጊዜ እንደማንኝውም ሰው ስለነበር ዛሬ እኛ ማግኘት የምንችለውን የመንፈስ ቅዱስ ኃይል ነበር ያገኘው። ለዚህ ነው ይህንን ሩጫ "እየሱስን ተመልክተን" እንድንሮጥ የተነገረን። ዛሬ "ከኃጢአት ጋር (ስንጋደል)" የሚያበረታታንን የእሱን ምሳሌ ማየት እንችላለን (ዕብራዊያን 12፡2-4)። ይህም የሚሆነው እኛን የሚያጋጥሙን ፈታናዎች ላይ ሁሉ እየሱስ እንደ ሰው ሆኖ ድል ስለነበረው ነው። ስለዚህ ልንከተለው የምንችል ምሳሌ እና አርአያ ሆነልን (ዕብራዊያን 6፡20)።
"እግዚአብሔርንም የመምሰል ምሥጢር" ማለት ይህ ነው፣ ክርስቶስ "በሥጋ (የ)ተገለጠ''... "በመንፈስ የጸደቀ" (1ኛ ጢሞቴዎስ 3፡16) ። ምንም እንኳን እንደ እኛ ስጋ ቢለብስም ሕይወቱን በሙሉ መንፈሱን ንጹህ አድረጎ ጠበቀ።
እኛም እንደ እየሱስ ድልን የማኘት ተስፋ የሚሰጠን ይህ ነው። "በአዲስና በሕያው መንገድ ወደ ቅድስት በእየሱስ ደም በመጋረጃው ማለት በሥጋው በኩል" እሱን ተከትለን መግባት እንችላለን (ዕብራዊያን 10፡20)። የቅድስና መንገድ ይህ ነው።
ቀድመን እንዳየነው የቀድሞው ሰው የሚመሰለው ሌቦች ቤት ውስጥ እንዲገቡ በሚፈቅድ በማይታመን ዘበኛ ነው። ይህ የቀድሞው ሰው ሞቶ ተቀብሯል። አሁን በውስጣችን ያለው አዲስ ሰው ግን "አምላኬ ሆይ፥ ፈቃድህን ላደርግ መጥቼአለሁ" (ዕብራዊያን 10፡7) የሚል ነው።
የእየሱስ ደቀ መዝሙር ኃጢያት ሊያደርግ እንደሚችል እናውቃለን። ሆኖም የእየሱስ ደቀ መዝሙር ኃጢያት ማድረግ እና የማያምን ሰው ኃጢያት ማድረግ አንድ አይደሉም። ይህም ልዩነት ጽዳቷን በምትጠብቅ በድመት እና በአሳማ መካከል ባለው ልዩነት መመሰል ይችላል። ድመት ቆሻሻን አትወድ ሆኖም ቁሻሻ ውሃ ውስጥ በድንገት ልትወድቅ ትችላለች። አሳማ ግን ቆሻሻ ውሃ ውስጥ ቢገባ ደስ ይለዋል። ይህ የተፈጥሮአቸው ልዩነት ነው። የእየሱስ ደቀ መዝሙር የሆነ አዲስ ማንነቱ ንጽህናን የሚወድ እና ኃጢያትን የሚጠላ ነው።
የቀድሞው ሰው/ማንነት ኃጢያት ማድረግን ይፈልጋል። አዲሱ ሰው/ማንነት ኃጢያት ማድረግን ፈጽሞ አይፈልግም። ነገር ግን አዲሱ ሰው ጠንካራ ካልሆነ ልቡን ከስጋው ፈላጎቶች መከላከል ሊያቅተው ይችላል። ይህም የሚሆነው የስጋውን ፍላጎቶች ስለወደደ ሳይሆን ፋላጎቶቹን ለማሸነፍ ጠንካራ ስላልሆነ ነው። ይህ ሊሆን የሚችለው ምናልባት አዲሱ ሰው ራሱን በእግዚአብሔር ቃል ስላልመገበ ወይም ራሱን በጸሎት ስላላጠነከረ ይሆናል።
መጽሐፍ ቅዱስ እንዲህ ይላል፣ "ኃጢአትን የሚያደርግ(ማለት፣ ፈልጎ ኃጢያትን በየጊዜው የሚያደርግ) ከዲያብሎስ ነው" (1ኛ ዮሃንስ 3፡8)። በሌላ በኩል ደግማ እንደዚህ ይላል "ማንም ኃጢአትን ቢያደርግ (ማለት፣ ኃጢያት ለማደረግ ፈልጎ ሳይሆን በስህተት/በድንገት ለተደረገ ኃጢያት) ከአብ ዘንድ ጠበቃ አለን እርሱም ጻድቅ የሆነ እየሱስ ክርስቶስ ነው። እርሱም የኃጢአታችን ማስተስሪያ ነው" (1ኛ ዮሃንስ 2፡1,2)
በማንነታችን ውስጥ ሁል ጊዜ ኖሮ ነገር ግን ያላስተዋልነው ኃጢያት እና በስህተት በኃጢያት ስንወድቅ የምናደርገው ኃጢያት ይለያያሉ። እኛ ያልተገነዘብነው ነገር ግን ከኛ የተሻሉ፣ የበሰሉ ክርስቲያኖች እኛ ላይ የሚያዩት ኃጢያት ይኖራል። በዚህ ዓይነት ላላወቅነው ኃጢያት ራሳችንን ማውገዝ አይገባም። የእግዚአብሔር ቃል እንዲይ ይላል፣ "ሕግ እስከ መጣ ድረስ ኃጢአት በዓለም ነበረና ነገር ግን ሕግ በሌለበት ጊዜ ኃጢአት አይቈጠርም" (ሮሜ 5፡13)። (ይህ ማለት ኃጢያት መሆኑን ሳናውቅ የምናደርገውን እግዚአብሔር አይቆጥርብንም)
በብርሃን ስንጓዝ ኃጢያት ከሕይወታችን እየቀንሰ ይሄዳል። እያነሱ ቢሄዱም የማናስተውላቸው ኃጢያቶች ሁልጊዜ በሕይወታችን ይኖራሉ። መጽሐፍ ቅዱስ እንደዚህ ይላል፤ "ኃጢአት የለብንም ብንል ራሳችንን እናስታለን፥ እውነትም በእኛ ውስጥ የለም" (1ኛ ዮሃንስ 1፡8)። በእኔ ምንም ኃጢያት የለም የሚል ሰው እንደ እየሱስ ፍጹም ነኝ ማለቱ ነው። የእግዚአብሔር ቃል ግን "እርሱን እንድንመስል እናውቃለን" የሚለው እየሱስ ተመልሶ ሲመጣ እንጂ ከመምጣቱ በፊት አይደለም። (1ኛ ዮሃንስ 3፡2)። ስለዚህ ሙሉ በሙሉ ተቀድሰናል፤ ፍጹም ነን የሚሉ ሁሉ ራሳቸውን እያተለሉ ነው።
ባለማወቅ ከምናደርገው ኃጢያት መንጻት ያስፈልገናል። "የእየሱስ ክርስቶስ ደም (ባለማውቅ ካደረግነው) ከኃጢአት ሁሉ ያነጻናል" (1ኛ ዮሃንስ 1፡7)። ስለዚህ በድፍረት ፍጹም እና ቅዱስ ሆነው እግዚአብሔር ፊት ያለምንም ፍርሃት መቆም እንችላለን። የእየሱስ ደም ኃይል ይህን ያህል ነው። ሃሌ ሉያ!
መጽሐፍ ቅዱስ እንዲህ ይላል፤"እንግዲህ ምሕረትን እንድንቀበል በሚያስፈልገንም ጊዜ የሚረዳንን ጸጋ እንድናገኝ ወደ ጸጋው ዙፋን በእምነት እንቅረብ" (ዕብራዊያን 4፡16) ምህረት እና ጸጋ የተለያዩ ናቸው። ምህረት ላለፉት ኃጢያቶቻችን ይቅር ስለመባል ነው። ለወደፊት በሕይወታችን ፈተና ሲገጥመን ደግሞ ጸጋ ያስፈልገናል።
ጸጋ የሚያስፈልገን ስንፈተን እና ልንወድቅ ስንል ነው። ጴጥሮስ ወደ ገሊላ ሃይቅ ውስጥ ሊሰምጥ ሲለ አንዳገኘው ማለት ነው (ማቴዎስ 14፡30)። የዚህን ጊዜ ነው ለጸጋ መጮህ ያለብን። እየሱስ ጴጥሮስን ሊይዘው እጁን እንደዘረጋለት እኛም ከመውደቅ የሚያድነን እና እንድንቆም የሚያስችለን ጸጋ ይሰጠናል።
"ከሚቻላችሁ መጠን በላይ ትፈተኑ ዘንድ የማይፈቅድ እግዚአብሔር የታመነ ነው፥ ትታገሡም ዘንድ እንድትችሉ ከፈተናው ጋር መውጫውን ደግሞ ያደርግላችኋል" (1ኛ ቆሮንጦስ 10፡13)።
እነዚህ እና ሌሎችም እግዚአብሔር የሰጠን ብዙ ቃል ኪዳኖች ስላሉን ኃጢያትን ማድረግ አይኖርብንም። ከዚህ ቅጥሎ (1ኛ ጴጥሮስ 4፡2) እንደሚለው የምንኖረው የግዚአብሔርን ፈቃድ ለማከናወን ብቻ ነው።
እየሱስ ደቀ መዛሙርቱን ሂዱና ያዘዝኋችሁንም ትእዛዛት ሁሉ እንዲጠብቁ አሕዛብን አስተምሯቸው አላቸው (ማቴዎስ 28፡20)። ጌታን የሚወድ ሰው መጀመሪያ ላይ በሙሉ ልቡ እነዚህን ትእዛዛት ለማውቅ ይጥራል ከዚያም ትእዛዛቶቹን ለመከተል አጥብቆ ይጥራል (ዮሃንስ 14፡21)።
በቀድሞው ሕግ መሠረት እግዚአብሔር ሕግ እና ትእዛዛትን ለሰው ሰጠ እንጂ እነዚህን ትእዛዛት ለመከተል የሚያስችል ኃይል ግን አልሰጠም። ይህ ከሆነ እግዚአብሔር ለምንድን ነው ሕግን ለሰው የሰጠው? ይህም የሆነበት ምክንያት ሰው በራሱ ጥረት እግዚአብሔር የሚጠብቅበት ደረጃ ላይ ለመድረስ አለመቻሉን ተገንዝቦ አዳኝ እና ረዳት እንደሚያስፈልገው እንዲያውቅ ነው። "እንደዚህ በእምነት እንጸድቅ ዘንድ ሕግ ወደ ክርስቶስ የሚያመጣ ሞግዚታችን ሆኖአል" (ገላትያ 3፡24)።
አሁን ግን እግዚአብሔር ከሰው ጋር አዲስ ኪዳን መሥርቷል። በአዲስ ኪዳን እግዚአብሔር ትእዛዛትን ብቻ ሳይሆን ለአኗኗራችን ምሳሌ የሆነንን እየሱስ ክርስቶስን ሰጠን። እየሱስ በምድረዊ ኑሮው ጊዜ የእግዚአብሔርን ትእዛዛት ሁሉ መከተል እንዴት እንደሚቻል አሳይቶናል።
በአዲስ ኪዳን እግዚአብሔር ሕጎቹን በልቦናችን እንደሚያኖር እና በልባችንም እንደሚጽፍ ተናግሮአል (ዕብራዊያን 8፡10)። ይህንንም የሚያደርገው ውስጣችን በሚኖረው በመንፈስ ቅዱስ አማካይነት ነው። መንፈስ ቅዱስ ረዳታችን ነው። እግዚአብሔር ለእኛ ያለውን ፈቃድ ማሳየት ብቻ ሳይሆን ፈቃዱን የመፈጸም ፍላጎት እንዲኖረን ያስችለናል። በተጨማሪም እግዚአብሔር ለእኛ ያለውን ፈቃድ ለመፈጸም የሚያስችለንን ጸጋ ይሰጠናል።
ቅዱሶች የሚያደርገን እግዚአብሔር ነው (1ኛ ተሰሎንቄ 5፡23)። ይህን በራሳችን ማድረግ አንችልም። እግዚአብሔር ለሕይወታችን ያለውን ፈቃድ እንድናሟላ ፍላጎትም ሆነ ችሎታን የሚሰጠን እሱ ስለሆነ በእሱ መተማመን አለብን። ሆኖም እኛ ማድረግ ያለብን ራሳችንን ማዳን ነው፤ "በፍርሃትና በመንቀጥቀጥ የራሳችሁን መዳን ፈጽሙ" (ፈልጵስዩስ 2፡12,13)። እንደ ሮባት አድርጎ ስላልፈጠረን የሰጠንን በመጠቀም ራሳችንን ለማዳን መትጋት አለብን!
በኃጢያት የተነሳ ከሚመጣው ጥፋተኛነት ያነጻናል። ሆኖም ይህ ትእዛዝ ተሰጥቶናል፤ "በእግዚአብሔር ፍርሃት ቅድስናን ፍጹም እያደረግን ሥጋንና መንፈስን ከሚያረክስ ሁሉ ራሳችንን እናንጻ" (2ኛ ቆሮንጦስ 7፡1) እርክስና ውስጥ መግባታችን ሲሰማን ይህን ማድረግ አለብን።
ስለዚህ "በመንፈስ ግን የሰውነትን ሥራ ብትገድሉ በሕይወት ትኖራላችሁ" (ሮሜ 8፡13) በተጨማሪም የመንፈስን ፍሬዎች ማለትም፤ ፍቅር፥ ደስታ፥ ሰላም፥ ትዕግሥት፥ ቸርነት፥ በጎነት፥ እምነት፥ ገርነት፥ ራስን መግዛት በሕይወታችን የበለጠ ይታያል። እየሱስን ለመምሰል መቀየር ማለት ይህ ነው።
ሕጻን ልጅ መጀመሪያ ላይ ወተት በመጠጣት ይጀምር እና ትንሽ ከፍ ሲል መደበኛ ምግብ ይበላል። መጽሐፍ ቅዱስ ወተትም መደበኛ ምግብም አለው። ወተት የሚባለው "ስለ ክርስቶስ አንደኛ ደረጃ ትምህርት" ነው (ዕብራዊያን 6፡1)። ጠንከር ያለው ምግብ ደግሞ "የጽድቅና ቃል" ነው (ዕብራዊያን 5፡13)።
እግዚአብሔር በቃሉ ብዙ ተስፋ ስለሰጠን እንተማመንበታለን። መከተል ያለብንን ተእዛዛትም ሰጥቶናል። በየጊዜው የእግዚአብሔርን ቃል አንክረን ብናስብ፤ ብናምነው እና ታዛዦች ብንሆን በእግዚአብሔር ጽኑ መሠረት ስለሚኖረን ያለማቋረጥ ሁልጊዜ እናብባለን። እንዲህ ሲሆን እግዚአብሔር ስለሚባርከን የምንሠራው ሁሉ ይከናወናል (መዝሙረ ዳዊት 1:2 , 3 )
የእግዚአብሔርን ቃል በመመራመር ብቻ ማስተዋል አንችልም። መንፈስ ቅዱስ የሚሰጠን ራዕይ ያስፈልገናል። በማቴዎስ 11፡25 ላይ እየሱስ መንፈሳዊ ነገሮች ከጥበበኞች እና ከአስተዋዮች ተሰውረው ለሕጻናት ተገልጠዋል አለ።
በረሃ ላይ ሲፈተን እየሱስ ሦስት ጊዜ ይህን መሳሪያ በሚገባ ተጠቅሞ ነበር። ሰይጣን በፈተነው ቁጥር መልስ የመለሰለት "...ተጽፏል... በማለት ነበር (ማቴዎስ 4:4 , 7 , 10 )።
ሰይጣን ከሳሽ ነው። ክስን እና ከመንፈስ ቅዱስ የሚገኝ የእውነት መገለጥን ለይተን ማወቅ አለብን። ስይጣን ሁልጊዜ የሚፈልገው በእሱ ክሶች እንድንቸገር እና ራሳችንን እንድንኮንን ነው። ነገር ግን በልባችን ከመንፈስ ቅዱስ የምናገኘው እውነት ረጋ ያለ እና በተስፋ የተሞላ ነው።
ከሳሻንን ማሸነፍ የምንችለው በዚህ ብቻ ነው፤ "ከበጉ ደም የተነሣ ከምስክራቸውም ቃል የተነሣ ድል ነሡት" (ራዕይ 12፤11)። ስላለፈው ኃጢያቶቻችን ሰይጣን ሲከሰን ድል ማድረግ የምንችለው የእየሱስ ደም ሙሉ በሙሉ እንዳነጻን እና አንዳጸደቀን ስንመሰከር ብቻ ነው። እየሱስ የተጠቀመውን መሳሪያ መጠቀም አለብን "...ተጽፏል..."
የእግዚአብሔርን ቃል ለስይጣን መናገር የሰይጣንን ክሶች ለማሸነፍ ብቻ ሳይሆን ሰይጣን ወደ እምሮአችን የሚያመጣቸው እንደ ተስፋ መቁረጥ፤ ጭንቅት እና እንዲህ አይነት ሌሎችም ፈተናዎችንም ለማሸነፍ ይጠቅማል።
ለዚህ ነው የእግዚአብሔርን ቃል ማዋቅ ጠቃሚ የሚሆነው፤ ማለትም ፈተና ሲገጥመን መንፈስ ቅዱስ ትክክለኛውን የመጽሓፍ ቅዱስ ቃል ወደ አእሞሮአችን ያመጣል። አንክሮ አሰበ።
ስለዚህ በየቀኑ እግዚአብሔር እንዲገልጽልን እየለመንን ቃሉ ላይ አንክሮ ማሰብ እና ቃሉን ማሰላሰል መልካም ነው። የእግዚአብሔርን ቃል ልባችን ውስጥ ስንደብቅ ኃጢያት እንዳንሠራ ይረዳናል (መዝሙረ ዳዊት 119፡11)።
እግዚአብሔር ለሕይወታችን እንከን የሌለው ፕላን አለው። በተጨማሪም ይህን ፕላን ማሟላት እንድንችል ሊመራን ይፈልጋል። በምድር ሳለን ትልቅ በረከት ያለው ኑሮ ኖርን ማለት ይህን ፕላን አሟልተን ስንኖር ነው። የሥራ መስክ ወይም የጋብቻ ምርጫን በምናስብበት ጊዜ እግዚአብሔር በእነዚህ ነገሮች ላይ ቀድሞ መንገድ ማዘጋጀቱን ማውቅ አስደሳች ነው! የሱን መንገድ ብንከተል በመንገዳችን ላይ ሰይጣን የጠነሰሰልንን እንቅፋቶች ማስወገድ እንችላለን። በቃሉ ነው እግዚአብሔር ወደ አዘጋጀልን ፕላን የሚመራን።
ጸሎት እግዚአብሔር ይምንፈልገውን እንዲያደርግልን ለመጠየቅ ብቻ አይደለም። የጸሎት ዋነኛ አላማው በሙሽሮች መሃል ያለውን አይነት አንድነት ከእግዚአብሔር ጋር ለመመሥረት ነው።
በየቀኑ ስለሚገጥሙን ትናንሽ ነገሮችም ሳይቀሩ ለእግዚአብሔር መንገር መልከም ልምድ ነው። ይህን ስናደርግ ቀኑን ሙሉ በጸሎት መንፈስ እንውላለን። ስለዚህ እግዚአብሔርን ማናገር ደስታን የሚሰጥ እንጂ የማምለክ ሥርአት አይሆንብንም። ይህን ስናደርግ እግዚአብሔር በሚያስደንቅ መንገድ በልባቸን እንደሚናገረን እናያለን።
ያም ሆነ ይህ ጸሎታችን እየቀዘቀዘ ሄዶ ደረቅ እና ባዶ በተለምዶ የመጣ ሰው ሠራሽ ስርአት የሚከተል መሆን በፍጹም የለበትም። ጸሎት ከመተንፈስ ጋር ይመሳሰላል። መተንፈስ ካስቸገረን ይህንን ሁኔታ ያመጣ የሆነ ችግር እንዳለን እንገነዘባለን! ጸሎት ደረቅ እና የሚያስለች እንዲሆን የእግዚአብሔር ፈቃድ አይደለም።
ነገር ግን እየተሻሻልን ስንሄድ ጸሎት ከባድ ሥራ መሆኑን እንገነዘባለን። እንድንጸልይበት እግዚአብሔር በልባችን በሚያኖራቸው ትናናሽ ጉዳዮች ላይ ሃላፊነት ወስደን ታማኝነታችንን ስናሳይ፣ የበለጡ ጸሎት የሚያስፈልጋቸውን ጉዳዮች ይሰጠናል። ይህ ሲሆን እግዚአብሔር ሰዎችን ለመባረክ የሚያደርገው ሥራዎች ተካፋዮች እንሆናለን።
እየሱስ "ከብርቱ ጩኸትና ከእንባ ጋር" ጸለየ (ዕብራዊያን 5፡7)። በጌተሰማኔ አጽንቶ ሲጸልይ ወዙም በምድር ላይ እንደሚወርድ እንደ ደም ነጠብጣብ ነበረ (ሉቃስ 22፡44)። ጸሎቱ በጣም የጠና ነበር።
እየሱስ አንድ ጊዜ ሌሊቱን ሁሉ ሲጸልይ አደረ (ሉቃስ 6፡12)። በየጊዜው ወደ ምድረ በዳ ብቻውን ሄዶ ይጸልይ ነበር (ሉቃስ 5፡16)። አንድ ሰው እንዲህ ብሎ ተናገረ "ቱሪስቶች አዲስ ቦታ ሲሄዱ የሚጎበኙ ቦታዎችን ማየት እንደሚፈልጉ ሁሉ እየሱስ ደግሞ በሄደበት ሁሉ ለጸሎት ያሚያመች ጸጥ ያለ ቦታ ይፈልግ ነበር"።
ቀደም ብለን እንዳየነው ተለውጠን እየሱስን እንድንመስል እግዚአብሔር ይፈልጋል። የዚህ አይነት ለውጥ ከሌሎች የእየሱስ ደቀ መዝሙሮች ተነጥለን ለብቻ ስንሆን አይመጣም። መለወጥ የመንችለው ከሌሎች የክርስቶስ ደቀ መዝሙሮች ጋር በአንድነት ስንሆን ብቻ ነው።
እግዚአብሔር የሚፈልገው በእሱ ተማምነን እንድንኖር ብቻ ሳይሆን ከሌሎች ጋር አንድነትን ፈጥረን እንድንኖር ነው። በብሉይ ኪዳን ጊዜ እግዚአብሔር በግለሰቦች ውስጥ ነበር የሠራው - ሙሴ ወይም ኤልያስ ፣ መጥመቁ ዮሓንስ ፣ ወዘተ።
በአዲስ ኪዳን ግን እግዚአብሔር የሚፈልገው ክርስቶስ ራስ የሆነበት በደቀ መዛሙሮች አንድነት የቆመ አካል ነው። 'ቤተ ክርስቲያን' ማለት ይህ ነው፤ የእየሱስ አካል (ኤፌሶን 1:22 , 23 ; 2:14-16)።
ቤተ ክርስቲያን የመሰብሰቢያው ሀንጻ ወይም የሃይማኖት ወገን (denomination) አይደለም። ችርች (church) የሚለው የእንግሊዝኛ ቃል 'እክሌሲያ' ከሚለው የግሪክ ቃል የተተረጎመ ነው። እክሌሲያ ማለት ከሌሎች ተለይተው የተጠሩ ሰዎች ስብሰባ ወይም ጉባዔ ማለት ነው። እዚህ ላይ የሚጠቅሰው ከዓለም ወጥተው ከሁሉ ተለይተው ለእግዚአብሔር የተሰጡ ሰዎችን ነው።
በምድር ላይ የእግዚአብሔርን ጥሪ ተከትለው ዓለምን የተዉ እና ኃጢያትን የጠሉ ሁሉ የእየሱስ አካል የሆነውን ቤተ ክርስቲያን ይመሥርታሉ። በየስፍራው እንደነዚህ አይነት አማኞች አንድነትን ፈጥረው ላአካባቢያቸው የዚህ አካል መግለጫ ይሆናሉ።
የመጀመሪያው የክርስቶስ አካል እንደሰው ሆኖ ወደ ምድር ሲመጣ የነበረው አካል ነበር። በዛ ሰውነት እግዚአብሔር ራሱን ለዓለም አሳየ። እየሱስ ሰውነቱን ለእግዚአብሔር ፍጹም አድረጎ ስለሰጠ መጨረሻ ላይ "እኔን ያየ አብን አይቶአል" (ዮሃንስ 14፡9) ማለት ቻለ።
ኡሁን ያለን ጥሪ ለአካባቢያችን እየሱስን በአኗኗራችን ማሳየት ነው። ለብቻው ማንም ሰው እየሱስን ለማሳየት በቂ አይደለም። ስለዚህ እርስ በእርስ መተባበር ያስፈልገናል። ከመሃከላችን የላቀ ነው የምንለው ሰው አለመመጣጠን አለበት። ማንኛችንም ጠንካራ ጎን እንዳለን ሁሉ ደካማ ጎንም አለን። በአንዳንድ ነገሮች ላይ እየሱስን መምሰል ብንችልም በሁሉም ነገሮች ላይ መምሰል አንችልም። በአንድነት ስንሆን ግን የአንደኛችን ደካማ ጎን በሌላው ጠንካራ ጎን ሊሸፈን ይችላል። በመሃላችን ፍቅር እና ታዛዥነት ቢኖር እየሱስን ሙሉ ለሙሉ ለማያምነው ዓለም ማሳያት እንችላለን። እግዚአብሔር ለቤተ ክርስቲያን ያለው ዓላማም ይህ ነው።
በክርስትና ውስጥ ብዙ የእምነት ወገኖች (denominations) ስላሉ አዲስ ኪዳን ግራ ልያጋባ ይችላል። በተለያዩ የእምነት አመለካከቶች የተነሳ በብዛት ስለተከፋፈሉ ብዙ ብዙ የእምነት ወገኖች በምድር ላይ እነሱ ብቻ እውነተኛ የእየሱስ ተከታዮች የሆኑ ይመስላቸዋል!!
የእምነት አመለካከታቸው እንደነሱ ያልሆኑ እግዚአብሔር ሌሎች ብዙ ልጆች እንዳሉት እነዚህን ሰዎች ማሳመን የሚቻል አይደለም! ይሄ ነው አግባብ የሌለው ጥላቻ ኃይል! ዛሬ ብዙ ክርስቲያኖች ከተያዙበት ፈሪሳዊነት አና አምልኮታዊነት ውስጥ እንዳትወሳሰቡ መጠንቀቅ አለባችሁ።
ጌታን ለሚወዱ እና ከልባቸው ለሚከተሉ ሁሉ ልባችሁን ክፍት አድርጉ። ባንድንድ ነገሮች ላይ አመለካከታቸው የተለየ ሊሆን ይችላል። ይህ ሁኔታ ከባድ መሆን የለበትም። እግዚአብሔር በሰጣቸው ብርሃን ይጓዙ እንጂ እግዚአብሔር ለእኛ በሰጠን ብርሃን እንዲጓዙ ማስገደድ አንችልም።
እግዚአብሔር የተቀበላቸውን ሁሉ በሙሉ ልባችን መቀበል አለብን (ሮሜ 12፡1 ; 15፡17)። እየሱስ አንድን ሰው ወንድሜ ብሎ መጥራት ካላሳፈረው እኛም ማፈር የለብንም (ዕብራዊያን 2፡11)።
የአማኞች አንድነት ጉዳይ ላይ ሁለት ተቃራኒ የሆኑ የአማኞችን ሁኔታ የሚያሳዩ ሁኔታዎች አሉ። አንደኛው በአንድነታቸው መሃል አለመግባባትን ለማስወገድ ለዕውነት አለመቆም ሲሆን ሁለተኛው ደግሞ በሁሉም ነገር ላይ አንድ አይነት አስተሳሰብ እንዲኖራቸው ማስገደድ ነው። ብልህ ከሆናችሁ እነዚህን ሁኔታዎች ታስወግዳላችሁ።
የእግዚአብሔር ሥራ አሠራር ላይ ከማንስማማቸው ሰዎች ጋር አብሮ መሥራት እንደማይቻል ግልጽ ነው። ሆኖም ከእኛ ጋር የአማኞች አንድነት ለመፍጠር የሚሹትን የግድ በእያናዳንዱ ጥቃቅን ነግሮች ሁሉ የኛን አይነት አመለካከት እንዲኖራቸው ማድረግ የለብንም። ከአንድ ሰው ጋር አብሮ መሥራት እና የአማኞች አንድነት መፍጠር የተለያዩ ናቸው።
አካባቢያችሁ ካሉት ቤተ ክርስቲያኖች ውስጥ በአብዛኛው አዲስ ኪዳንን የሚከተል ፈልጉ። በሂደት አዲስ ኪዳን የበለጠ እየገባችሁ ስትመጡ ይህን ቤተ ክርስቲያን ትታችሁ ከእግዚአብሔር ቃል ጋር የበለጠ ከሚቀራረብ ወደ ሌላ ቤተ ክርስቲያን መቀየር ትችላላችሁ።
የዚህ አይነት እድገት የሚኖረው ሰው በመንፈስ እየበሰለ ላለ እና ለሕይወቱ እግዚአብሔር ያዘጋጀለትን ታላቅ ነገር ለማግኘት ለሚሻ ነው። በዚህ ነገር ላይ እግዚአብሔር የሚሰጣችሁን ታላቅ የሆነውን ትታችሁ በሱ ቦታ ያነሰ ነገር በፍጹም አትቀበሉ። ይህን ካደረጋችሁ በዘላለማዊ ሕይወት ጊዜ ምንም አትቆጩም።
የአዲስ ኪዳን ቤተ ክርስቲያን ምንም የሃይማኖት ወገን መለያ ስም (denomination) አይኖረውም። በመንፈስ ቅዱስ አማካይነት በእየሱስ ስም የተሰበሰቡ የአማኞት አንድነት ነው። እየሱስ በዚህ አይነት ከተሰበስቡት መሃከል ብቻ እንደሚገኝ ተናግሮአል (ማቴዎስ 18፡20)።
የምትሳተፉበት ቤተ ክርስቲያን የእግዚብሔርን ቃል ብቻ የእምነት እና የሕይወት መሠረት አድርገው የሚቀበል መሆን አለበት። ብዙ አምልኮአዊ (cultistic) አካሎች መጽሐፍ ቅዱስን ነው የምንከተለው ብለው ቢሉም መሪዋቻቸው ለሚጽፏቸው ጽሁፎች የመጽሐፍ ቅዱስን ያህል ክብደት ይሰጣሉ። ቀረብ ብላችሁ ስታዩአቸው ከእግዚአብሔር ቃል ይልቅ ወደ መሪዋቻቸው አመለካከት እንደሚያዘነብሉ ታያላችሁ። ብዙ መልካም ነገሮች ሊኖሯቸው ይችላል። ነገር ግን እነሱ ጋር ከገባችሁ ብዙም ሳይቆይ ለነሱ አምልኮአዊ (cultistic) አስተሳስብ ተገዢ ትሆናላችሁ።
እግዚአብሔር ቄሶች ስላደረገን በእግዚአብሔር ቤተ ክርስቲያን ውስጥ ሁላችንም ቄሶች ነን (1ኛ ጴጥሮስ 2፡9)። ቤተ ክርስቲያን ውስጥ ማገልገል የሚችሉት የተለዩ ቄሶች ወይም 'መጋቢዎች' (ፓስተሮች) ብቻ ናቸው የሚል ቤተ ክርስቲያን የእግዚአብሔር ፈቃድ ተቃራኒ ነው።
እግዚአብሔር ቤተ ክርስቲያን በሽማግሌዎች (ከአንድ በላይ) እንድትመራ ድንግጓል። እነዚህ ሽማግሌዎች ሙሉ ሥራቸው ይህ መሆን የለበትም (የሃዋሪያት ሥራ 14፡23; ቲቶ 1፡5)
የአዲስ ኪዳን ቤተ ክርስቲያን በሚሰባሰቡበት ጊዜ ትኩረት ማግኘት ያለበት ዋናው ቁም ነገር የእግዚአብሔርን ቃል መስበክ ነው። በቤተ ክርስቲያን ስብሰባ ጊዜ ብስለት እና መንፈሳዊ ስጦታ ያላቸው አማኞች ሁሉ የእግዚአብሔርን ቃል የማካፈል ነጻነት ይኖረቸዋል።
የሚነገረው ቃል ከመንፈስ ቅዱስ የመነጨ ከሆነ ውጤቱ ለሰዎች እረፍት እና ብርታት ይሆናል። በተጨማሪም በሰዎች ልብ ያለውን ሚስጥር ያጋልጣል። ይህ ሲሆን የሚሰሙ ሁሉ እግዚአብሔር እየተናገረ እንደሆነ ይገነዘባሉ (1ኛ ቆሮንጦስ 14:3 , 24-31 )።
የአዲስ ኪዳን ቤተ ክርስቲያን ዋነኛው ተግባር ደቀ መዝሙሮችን ማፍራት እና የእየሱስን ተእዛዛት ሙሉ በሙሉ እንዲታዘዙ ማስተማር ነው (ማቴዎስ 28:19 , 20 )። እንዲህ አይነት ቤተ ክርስቲያን ከሌላው የሚለየው ባህሪ በአማኞቹ መሃል ያለው ፍቅር ነው። እየሱስ እንደዚህ አለ "እርስ በርሳችሁ ፍቅር ቢኖራችሁ፥ ደቀ መዛሙርቴ እንደ ሆናችሁ ሰዎች ሁሉ በዚህ ያውቃሉ" (ዮሃንስ 13፡35)
የእግዚአብሔር ቃል በኃያልነት የሚነገርበት፤ የእግዚአብሔር ፍቅር የሰፈነበት እና የጌታ መገኘት የሚታይበት አካባቢያችሁ ያለ ቤተ ክርስቲያን ውስጥ መሳተፍ አለባችሁ።
ሰይጣን ሁልጊዜ በእግዚአብሔር ልጆች መሃከል መከፋፈልን ይፈጥራል። ጠንካራ ክርስቲያኖች ከሆንን ሁልጊዜ ንቁ ሆነን የዚህን አይነት ክፍፍሎች እንከላከላለን። የእየሱስ አካል ውስጥ የአማኞች አንድነት ሲፈርስ ለእግዚአብሔርም ሆነ ለእኛም ጎዳት ነው።
እየሱስ እንዲይ አለ፣ ሁለት አማኞች ብቻ እንኳን በአንድ መንፈስ ሆነው አንድነት ካላቸው እኔ መሃላቸው ስላለሁ እግዚአብሔር የሚጠይቁትን ያደርጋል። ሁለት ወይም ሶስት አማኞች በመንፈስ ቅዱስ አማካይነት ከተሰበሰቡ የሰይጣንን ሓይል በሰማይም በምድርም ማሰር ስለሚችሉ ሰይጣንን ኃይል ያሳጡታል። ሰዎችንም ከሰይጣን እጅ ነጻ ማውጣት ይችላሉ (ማቴዎስ 18:18-20)።
ለዚህ ነው ሰይጣን በቤት ክርስቲያን ውስጥ በተለያዩ ግሩፖች እና በሰዎች መሃከል መከፋፈልን የሚፈጥረው። ይህን የሚያደርገው እንድነት ያለው ቤተ ክርስቲያን የሱን መንግሥት እንዳያጠቃ ለመከላከል ነው። የስይጣንን ሴራዎች ችላ ሳንል ሁልጊዜ ንቁ ሆነን መከላከል አለብን።
የእየሱስ እጆች አና እግሮች በአንድነት እና በመተባበር መሥራት ባይችሉ ኖሮ ምድር ላይ በነበረ ጊዜ ሥራው ምን ያህል ውስን ይሆን እንደነበረ አስቡ። የእግዚአብሔርን ክብር ለዓለም ባሳየበት ደረጃ ማሳየት ባልቻለ ነበር። ዛሬ አማኞች ሲከፋፈሉ በመንፈሳዊው አካሉ ወይም የቤተ ክርስቲያን ራስ ሆኖ እየሱስ የሥራዎች ውስንነት ይገጥመዋል።
እኛም ተሸናፊዎች እንሆናለን። ከአንድ የእግዚአብሔር ልጅ ከሆነ ሰው ጋር ተቃቅራችሁ ስትለያዩ በዚህ ሰው በኩል ብቻ ከእግዚአብሔር ሊመጣላችሁ የነበረውን ታጣላችሁ። "ከቅዱሳን ሁሉ ጋር" ብቻ ነው የእየሱስን ፍቅር ማወቅ የምንችለው (ኤፌሶን 3:17-19 )።
በብሉይ ኪዳን ዘመናት ከሞት በኋላ ስላለው ሕይወት እና እግዚአብሔር ወደፊት ስላለው እቅድ ግልጽ የሆነ እውቀት አልነበረም። እነዚህ ሁለት ነገሮችን በተመለከተ እየሱስ በግልጽ አስተሞሮአል። እነዚህን ነገሮች ማወቅ ለእኛም መልካም ነው።
እየሱስ ሞትን ስላሸነፈ የእየሱስ ተከታይ የሆነ ሰው ሞትን አይፈራም። ሞት የተሸነፈ ጠላት ነው። የእየሱስ መሞት የሰይጣንን ኃይል ሰለወሰደበት ሞትን አንፈራም (ዕብራዊያን 2:14 , 15 )። አሁን የሞት ቁልፍ ያለው እየሱስ ዘንድ ነው (ራዕይ 1፡18)። ለተከታዮቹ የሞትን በር የሚከፍተ እየሱስ ብቻ ነው። ሰይጣን ሊነካቸው አይችልም።
አንድ ሰው ሲሞት ምንድን ነው የሚከተለው? ይህን ጥያቄ እየሱስ ስለ ባለ ጸጋው እና ስለ አልዓዛር በመናገር በግልጽ መልሶታል። እዚህ ላይ ወደፊት ሳትቀጥሉ ሉቃስ 16:19-31 ብታነቡ መልካም ነው።
የሞቱ ሰዎች የሚሄዱበት ሁለት ቦታዎች ብቻ እንደሆኑ እየሱስ እዚህ ላይ ገልጿል። አንደኛው መንግሥተ ሰማያት ('የአብረሃም እቅፍ' ወይም 'ገነት') ማለትም የምቾት ቦታ ሲሆን ለላው ደግሞ ሲኦል፣ የስቃይ እና የመከራ ቦታ ነው። አንድ ሰው እንደሞተ ገና አስከሬኑ ሳይቀበር ነፍሱ ከእነዚህ ከሁለቱ ወደ አንዱ ቦታ ትሄዳለች። ምንም እንኳን አካል ባይኖረውም አካባቢው ስላለው ምቾት እና ህመም ንቁ ነው።
ሰው ሶስት ክፍሎች አሉት፣ መንፈስ፣ ነፍስ እና አካል (1ኛ ተሰሎንቄ 5፡23)። በሞት ጊዜ መንፈስ እና ነፍስ ከአካል ተለይተው ወደ መንግሥተ ሰማያት ወይም ወደ ሲኦል ይሄዳሉ።
እየሱስ በመስቀል ላይ ሳለ ባደረገው ጥፋት ለተጸጸተው ሌባ የዚያኑ ቀን በእርሱ ጋር በገነት እንደሚሆን ነገረው። እየሱስ እና የሌባው ነፍሶች ከሥጋቸው እንደተለዩ ወዲያው ወደ ገነት ሄዱ። ከሞተ በኋላ ለሶስት ቀናት 'በምድር ልብ' ውስጥ እንደሚሆን እየሱስ ተናግሮ ነበር (ማቴዎስ 12፡40)። ስለዚህ በዚያን ጊዜ ገነት በምድር ልብ ውስጥ እነደነበረች እንገነዘባለን። ነገር ግን እየሱስ ከሞት ሲነሳ " ከምድር ታችኛ ክፍል....ወደ ላይ በወጣ ጊዜ ምርኮን ማረከ" ( ኤፌሶን 4:8 , 9 )። ገነትን እና ውስጥ ያሉትን ነፍሳት ጭምር ወደ ሶስተኛው ሰማይ ወሰዳቸው።
2ኛ ቆሮንጦስ 12 ቁጥር 2 እና 4 ስናስተያይ አሁን ገነት ሶስተኛው ሰማይ ውስጥ እንደሆነች እናያለን። የእየሱስ ተከታይ የሆነ ሁሉ ሲሞት የሚሄደው ወደዚህ ነው (ፊልጵስዩስ 1፡23)።
1. ጦርነት፤ ረሃብ እና የመሬት መንቀጥቀጥ (ማቴዎስ 24፡7)። ምንም እንኳን እነዚህ ነገሮች ከበፊትም ቢኖሩ ከሁለተኛው ዓለም ጦርነት (1939 - 1945) ወዲህ ቁጥራቸው በጣም በዝቷል።
2. በአጭር ጊዜ ውስጥ የእውቀት በጣም መጨመር እና የዓለም አቀፍ ጎዞዎች መብዛት (ዳኔኤል 12፡4)። እነዚህ ሁለት ምልክቶች ባለፉት ሃምሳ ዓመታት ከቀድሞው ጊዜ ይልቅ በብዛት ታይተዋል።
3. ሰዎች ተድላን የሚወዱ ይሆናሉ (2ኛ ጢሞቴዎስ 3፡4)። በአሁን ጊዜ ብልግና ዋና የክፋት ባህሪይ ሆኗል። የወሲብ ሥራ ሲኒማ እና ቪዲዮ ቴፖች ብልግናን በማሰራጨት የሰይጣንን ዓላማዎች ያገለግላሉ።
6. የእስራኤል ሃገር ሁኖ እንደገና መወለድ (የእስራኤል ምልክት የሆነው የበለስ ዛፍ ሲያቈጠቍጥ) (ሉቃስ 21:29-32 )። ከ70 ዓመተ ምህረት ጀምሮ አይሁዶች በዓለም ዙሪያ ተበትነው ነበር። በዚህ የተነሳ ይህ የበለስ ዛፍ ለ19 ምዕተ ዓመታት ያህል ጠውልጎ ከቆየ በኋላ በግንቦት 1948 እስራኤል እንደገና ተወለደች። ጊዜያቸው ተሟልቶ እስከሚያበቃ ድረስ አይሁድ ያልሆኑ ሃገሮች እየሩሳሌምን እንደሚይዙ እየሱስ ተናግሮ ነበር (ሉቃስ 21:29-32)። ከ20 ምዕተ ዓመታት በኋላ በ1967 በሰኔ ወር ለመጀመሪያ ጊዜ እስራኤል እየሩሳሌምን ያዘች
ክርስቶስ ተመልሶ ሲመጣ የእሱ የሆንን ሁሉ በአንድ ጊዜ እንለወጣለን። የማያረጅ እና የማይሞት አዲስ አካል ይሰጠናል (1ኛ ቆሮንጦስ 15:51-53)። አዲሱ አካላችን እየሱስ ከትንሳኤ በኋላ እነደነበረው አካል ነው የሚሆነው (ፊልጲሲዩስ 3:20 , 21 )። በክርስቶስ ሆነው የሞቱ ሁሉ አዲሱን አካላቸውን ለብሰው ከመቃብራቸው ይነሱ እና ካልሞቱት የእየሱስ ተከታዮች ጋር በአንድነት ሆነው በደመና ተነጥቀው እየሱስን በአየር ይቀበላሉ (1ኛ ተሰሎንቄ 4:13-17)።
መጽሐፍ ቅዱስ ታማኝ ለነበሩት ስለሚሰጠው የጽድቅ አክሊል ይናገራል። ጌታ ስለሚሰጠው ሽልማቶች በዝርዝር 2ኛ ቆሮንጦስ 5፡10; 1ኛ ቆሮንጦስ 3:11-15 & 4:5; 2ኛ ጢሞቴዎስ 4:8 እና 1ኛ ጴጥሮስ 5:4 ማንበብ ትችላላችሁ።
በዚያን ጊዜ "ብዙዎቹ ፊተኞች ኋለኞች፥ ኋለኞችም ፊተኞች ይሆናሉ" (ማቴዎስ 19፡30)። በእኛ አስተያየት በምድር ላይ መንፈሳዊ የሚመስሉን ብዙሃን በእግዚአብሔር ፊት ግን ታማኞች እንዳልሆኑ ይታያሉ። ሌሎች ደግሞ እኛ የምናጥላላቸው ሰዎች በእግዚአብሔር ፊት ታማኞች ይባላሉ። በዚያን ጊዜ ምንም ያልታወቀች መበለት በዓለም ከታወቀው ነገር ግን እምነት የሌለው ሰባኪ ትቀድማለች።
በዚያን ቀን ዛሬ በሰዎች ፊት ታላቅ የሚመስሉ ነገሮች፣ ለምሳሌ በሰዎች ዘንድ ዝናን ማግኘት እና ገንዘብ የመሳሰሉት ሁሉ በእግዚአብሔር ፊት ምንም ዋጋ እንደሌላቸው እናያለን። ሌሎች ደግሞ ዛሬ ሰዎች የሚያጥላሏቸው ለምሳሌ ትሕትና፣ ራስን ወዳድ አለመሆን፣ የልብ ንጽሕና፣ ምሕረትን ማድረግ እና መልካምነት በእግዚአብሔር ፊት ዋጋ እንዳላቸው እናያለን።
ከዚያም መጽሐፍ ቅዱስ 'የበጉ ሰርግ' የሚለው ይሆናል - ይህም እየሱስ ክርስቶስ ሙሽራውን የሚያገባበት መንፈሳዊ ሠርግ ነው። የእየሱስ ሙሽራ ለመሆን ታማኝ ሆነው፣ ፍላጎታቸውን ትተው፣ መስቀላቸውን በየቀኑ ተሸክመው እየሱስን ተከትለው በምድር የኖሩ አማኞች ናቸው (ራዕይ 19:8-10)። በዚያን ጊዜ ለጌታችን እና ለጌታችን ወንጌል ብለን የደረሰብን መከራ፣ ስደት፣ ስድብ፣ የሰዎች እኛን አለመረዳት፣ ሞትም ጭምር ቢሆን የከፈልነው ዋጋ ተገቢ እንደሆነ እናያለን።
ሰላም የሰፈንበት የአንድ ሺ ዓመት መንግሥት ይጀመራል። በዚህ ጊዜ የዔድን ገነትን የሚመስል ሁኔታ በዓለም ይፈጠራል፣ አንበሳው በሰላም ከበግ ጋር ይቀመጣል፣ ልጆች ከማይጎዳቸው ኮብራ ጋር ይጫወታሉ፣ ወዘተ (ኢሳይያስ 11:6-9)።
በዚያን ጊዜ እየሱስ ከእየሩሳሌም በዓለም ላይ ይነግሳል (ዘካርያስ 14:9-21)። በዚህ መንግሥት ጊዜ ሰይጣን ወደ መሬት መምጣት አይችልም። ከአንድ ሺ ዐመት በኋላ ሳይቀየሩ የቀሩትን ለመፈተን ሰይጣን ለጥቂት ጊዜ ይለቀቃል። አሁንም ብዙሃን ሰይጣንን ይከተላሉ። ምንም እንኳን ለአንድ ሺ ዓመት በሰላም ዓለምን ክርስቶስ ቢይስተዳድርም አንዳንዶች የእየሱስን የሰላም መንግሥት ትተው ሰይጣንን መከተል መምረጣቸውን እግዚአብሔር ለሰዎች እና ለመላእክቶች ያሳያል። ይህ ነው የሰው መታውር፣ ክፋት እና ግትርነት። እግዚአብሔር በእነዚህ አመጸኞች ላይ በፍርድ ይመጣል፣ ሰይጣንም ወደ እሳት ባሕር ይጣላል (ከፍተኛ ገሃነም - ራዕይ 20:7-10)።
ያላመኑትን ሁሉ ለመፍረድ እግዚአብሔር በፍርድ ወንበሩ ይሆናል። ይህ ሁለተኛው ተንሳኤ ይሆናል። ሙታን ከመቃብራቸው ይነሳሉ። ያላመኑ ሰዎች ነፍሳቸው ከገሃነም ተመልሰው ምድራዊው አካላቸው ውስጥ ገብተው እግዚአብሔር ፊት ለፍርድ ይቆማሉ። "ሙታንም በመጻሕፍት ተጽፎ እንደ ነበረ እንደ ሥራቸው መጠን" ይከፈላሉ (ራዕይ 20፡12)።
ማህደረ ትውስታ በሕይወታችን ሙሉ የነበሩንን አስተሳሰቦች፣ አመለካከቶች፤ ንግግሮች፣ ያደረግናቸው ነገሮች እና የነበሩንን ዓላማዎች በሙሉ በትክክል እንደ ቪዲዮ ይቀርጻል። በዚያን ጊዜ ተደብቆ የቆየውን አኗኗራችንን ዓለም ሁሉ እዲያውቀው እግዚአብሔር የተቀረጸውን ያሳያል። ይህ የሚሆነው እግዚአብሔር ሰዎችን ወደ ዘላለማዊ ፍርድ ሲልክ እሱ ግን ፍጹም ጻዲቅ ስለመሆኑ ነው።
ከዚህ ቅጥሎ ዘመን ይቆምና ዘላለማዊነት ይጀምራል። ጌታ የዋጃቸው ወንዶች እና ሴቶች ወደ አዲሱ ገነት እና ወደ አዲሱ ምድር ይገባሉ ፣ እየሱስ እና ሙሽራው በክብር ያንጸባርቃሉ (በራዕይ 21 ላይ እንደተጻፈው)።
ሰይጣን እና ያላመኑ ሁሉ ፍጹም ከሆነው ገነት እና ምድር ተባረዋል። በዚያ በተከበረ አጽናፈ ሰማይ ውስጥ ሃጢያት እና ስጋዊ ምኞቶች አይኖሩም። ገነት የእግዚአብሔርን ፈቃድ ለዘለዓለም ለመፈጸም በደስታ በመረጡ ሰዎች ይሞላል።
ጴጥሮስ እንዲህ ይላል፤ "ይህ ሁሉ እንዲህ የሚቀልጥ ከሆነ (ያሁኑ ሰማይ እና ምድር)፥ የእግዚአብሔርን ቀን መምጣት እየጠበቃችሁና እያስቸኰላችሁ፥ በቅዱስ ኑሮ እግዚአብሔርንም በመምሰል እንደ ምን ልትሆኑ ይገባችኋል" (2ኛ ጴጥሮስ 3:11 , 12 )።
በእነዚህ የመጨረሻ ቅናት የመንፈስ ቅዱስ መልእክት በዚህ ሊጠቃለል ይችላል ፡ "ድልን ተጎናጸፉ" (እነዚህን ጥቅሶች ይመልከቱ ራዕይ 2:7 , 11 , 17 , 26 ; 3:5, 12, 21; 21:7).
የሰው ዘር ወደ ሃጢያት ከወደቀ ጅምሮ የእግዚአብሔር ለሰው የነበረው ጥሪ ሃጢያትን አሸንፎ በድል ስለመኖር ነው። እግዚአብሔር ቃየንን እንዲህ አለው፣ ኃጢአት በደጅ (በልብህ)ታደባለች፤ አንተ ግን በእርስዋ ንገሥባት (ዘፍጥረት 4፡7)። ይህ ጥሪ በመጽሐፍ ቅዱስ የመጨረሻው መጽሐፍ ላይም በድጋሚ ተጽፏል።
በኑሮአችን ከእግዚአብሔር ጋር ሕብረት ፈጥረን የሱን ሥራ እየሠራን ስንኖር ከምናገኘው ክብር ጋር የሚወዳደር በምድር ላይ አንዳች ነገር የለም። እየሱስ ምድር ላይ በነበረ ጊዜ የኖረው ኑሮ ከማንም ሰው በላይ በጣም ድንቅ፣ በክብር እና በደስታ የተሞላ ነበር። በዚያን ጊዜ በዓለም ዝናን ያተረፈ ወይም ሃብታም አልነበርም። ሆኖም የእግዚአብሔርን ክብር በሕይወቱ አሳየ።
ወንጌል የሚሰጠን የምሥራች ዜና እኛም በሕይወታችን የእግዚአብሔርን ክብር ማሳየት እንደምንችል ነው። ሕይወታችሁን ሁሉ በድል መኖር ትችላላችሁ። እድሜያችሁን ሁሉ በታማኝነት የዘላለም እሴቶች ላይ በማተኮር ኑሩ። አሜን።
ሀገር አቀፍ ምርጫ ድምፅ መስጫ ግንቦት 28 እንዲካሄድ የጊዜ ሰሌዳ የወጣ ሲሆን፥ የአዲስ አበባ እና የድሬዳዋ ከተማ አስተዳደር ደግሞ ሰኔ 5 2013 ዓ.ም ይከሄዳል። ምርጫው ከሌሎች ዘግይቶ መካሄዱ ምርጫው የተሻለ አፈፃፀም እንዲኖረው ይረዳል ብሏል ምርጫ ቦረድ።
በመጀመርያ በአንድ አነስተኛ ክፍልፋይ «ኔሽን ኦፍ ኢስላም» («የእስልምና ብሔር») ውስጥ አባል ሆነና የልደቱን ስም ማልኮም ሊተል የባርያ ፈንጋይ ቤተሠብ ስም ብሎት ወደ «ማልኮም ኤክስ» ቀየረው። ክፍልፋዩ «ኔሽን ኦፍ ኢስላም» ቢባልም፣ ትምህርቱ ግን እንደ እስልምና በፍጹም አይመስልም። መሪያቸው ስለ መሥራቹ አምልኮት ይሰብክ ነበርና ነጮች ሁሉ አጋንንት እንደ ነበሩ ያስተምር ነበር። ከጊዜ በኋላ ማልኮም ኤክስ ሀሣቡን ቀይሮ ከ«ኔሽን ኦፍ ኢስላም» ለቅቆ ወጣ፣ እምነቱም ወደ ሱኒ እስልምና ቀየረ። የሌሎችን ሰብአዊ መብት ለመከልከል ያሠበው ሁሉ ማናቸውም ዘር ቢሆን እሱ ጋኔኑ ነው ብሎ ያስተምር ጀመር። በዚህም ውቅት ወደ መካና ወደ አፍሪካም ጎብኞ ነበር።
ኔሽን ኦፍ ኢስላም እንቅስቃሴ ግን ከርሱ ጋር ስለ ተጣሉ በየጊዜ ዛቻ ያወሩበት ነበር። በ1965 እ.ኤ.አ. በገሐድ ሲናገር በጥይት ተተኩሶ ሞተ። የኔሽን ኦፍ ኢስላም ሤራ እንደ ነበረ የሚያስቡ አሉ። ማልኮም ኤክስ ዛሬ እንደ በጣም ጀግና፣ አስተዋይና ተወዳጅ ጸባይ ያለው ተናጋሪ ይታወሳል።
ኣቐዲሙ’ውን ኣዛዚ ናይቲ ኣብ ክልል ትግራይ ዝርከብ ሰራዊት ኢትዮጵያ፣ ጀነራል በላይ ስዮም፣ ምስ ህዝቢ ከተማ መቐለ ኣብ ዝገበሮ ዝርርብ፣ ሰራዊት ኤርትራ ናብ ትግራይ ባዕሉ ከምዝኣተወን እዚ ድማ ከም ኣዛዚ መጠን ኣዝዩ ሕማቕ ከምዝስዖን ምግላጹ ኣይርሳዕን።
ብቀዳማይ ሚኒስተር ኣብይ ኣሕመድ ዝተመዘዘ ግዝያዊ ኣማሓዳሪ ክልል ትግራይ፣ ሙሉ ነጋ፣ ነቲ ካብ ንማሕበረሰብ ዩኒቨርስቲ መቐለ ንዝስማዕ ዝነበረ ተቓውሞታት ምላሽ እብ ዝሃበሉ ድማ፣ “እንተ ደሊኹም ኪዱ ናብቲ መኸተ ትብልዎ ዘለኹም ቃልሲ ተጸንበሩ” ክብል’ውን ተዛሪቡ’ዩ።
መንግስቲ ኢትዮጵያ፣ ኣብ ክልል ትግራይ ንዘለዉ ሰራዊት ኤርትራ ክቖጻጸር ይኹን ካብቲ ክልል ንኽወጽኡ ከገድድ ዓቕሚ ከምዘይብሉ ህዝቢ ኢትዮጵያ’ውን እናነጸረሉ ይመጽእ ከምዘሎ፣ ኣብ ማሕበራዊ ሜድያታት ዝውሕዝ ዘሎ መልእኽታት የረድእ።
ቻይና በቅርቡ የነፋስ ኃይል አምራች አምራች ትሆናለች ፡፡ አዲስ የንፋስ ኃይል ማመንጫ ጣቢያ በሂቤ ግዛት ውስጥ ጓንግንግ ውስጥ ተገንብቷል ፡፡ እ.ኤ.አ. በ 2007 የተተከለው እስከ 400 ሜጋ ዋት አቅም ያለው ኃይል ማመንጨት የሚችል ይህ ፋብሪካ የፔኪን-ቲያንጂን-ታንግሻን ዞን የኤሌክትሪክ ፍላጎት 8% የሚያቀርብ በመሆኑ በአሁኑ ወቅት በቻይና ያለውን የነፋስ ኃይል ማመንጨት በእጥፍ ይጨምራል ፡፡
በዚህ ዓመት የዓለም የነፋስ ኃይል ኮንፈረንስ (WWEC) እና የእስያ የነፋስ ኃይል ኮንፈረንስ ከጥቅምት 31 እስከ ህዳር 3 ድረስ በቤጂንግ በተካሄደው አንድ ነጠላ ክስተት ተቀላቅለዋል ፡፡
ኤክስፕሊተር ፔዲኩር ካሉስ የቆዳ ማስወገጃ የግል እንክብካቤ የግል እግርን ማሸት - የሩሲያ ፌዴሬሽን ወደኋላ እንደተመለሰ እና ልክ እንደ ክምችት ከተጫነ በኋላ ወዲያውኑ ይጭናል ፡፡
እየተጠናቀቀ ያለውን የ2009 ዓ.ም. “አስቸጋሪ ዓመት ነበር" ሲሉ የገለፁት ሁለት ተቃዋሚ ፓርቲዎች በአዲሱ የ2010 ዓ.ም ለውጥ ለማምጣት ሠላማዊ ትግላቸውን እንደሚቀጥሉ አስታውቀዋል፡፡
እየተጠናቀቀ ያለውን የ2009 ዓ.ም. “አስቸጋሪ ዓመት” ሲሉ የገለፁት ሁለት ተቃዋሚ ፓርቲዎች በአዲሱ የ2010 ዓ.ም ለውጥ ለማምጣት ሠላማዊ ትግላቸውን እንደሚቀጥሉ አስታውቀዋል፡፡
2013-10-23የወንጀሉ ዝርዝር 1ኛ እና 2ኛ ተከሣሾች እንደ ቅደም ተከተላቸው በኢትዮጵያ ገቢዎችና ጉምሩክ ባለሥልጣን ዋና ዳይሬክተር እና ምክትል ዋና ዳይሬክተርና የሕግ ማስከበር ዘርፍ ኃላፊ
ct 22 - የመጨረሻው የዋጋ መስመር በዋጋ ለውጥ አወጣጥ ምዝገባ - ቀላልውን የመጨረሻ የዋጋ መስመሩን በቀየሰ ጊዜ ብዙም ሳይቆይ በመጨረሻው ዋጋ የበለጠ መሆኑን በግልጽ ታየ። ወደ ቀድሞው ተመልሷል እናም እርስዎ ላያውቁት ይችላሉ የዋጋ
ከ22 ሴፕቴምበር 2010 ጀምሮ ተፈጻሚ ይሆናል የትንባሆ ወጤቶችን እና የሲጋራ ማጨሻ ቁሳቁሶችን በግልጥ ማሳየት ተከልክሏል አንድ የመሸጫ ቦታ የትንባሆ ውጤቶች ፈቃድ ባለው የንግድ ድርጅት ውስጥ
የዋጋ ቅናሽ ቤት ኪራይ እንዴት ይሰላል? የዋጋ ቅናሽ ቤት ኪራይ ከጠቅላላ የቤተሰብ ገቢ መጠን እንደ ክፍል ተቆጥሮ ይሰላል ይህም የቤተሰብ አባላት በሙሉ ያለው ጠቅላላ ገቢ ይታያል። በቅናሽ ዋጋ የቤት ኪራይ ለመወሰን ሶስት የገቢ ዓይነቶች ግምት ው
አመልካቹ የዋጋ ማሳወቂያ ደረሰኝ ከተለያዩና ቢቻል ከሦስት አምራቾች ወይም ህጋዊ ውክልና ካላቸው አቅራቢዎች ማቅረብ ይገባዋል፡፡ የሚቀርበው የዋጋ ማቅረቢያ ደረሰኝ የሚከተሉትን ማካተት ይኖርበታል፡-የሻጩን ስምና አድራሻ የገዢውን ስምና አ�
የዋጋ ዝርዝር የኤሌክትሮኒክ ፊርማ መሣሪያ ምን ያህል ወጪ እንደሚጠይቅ ያረጋግጡ አቀረበ ለኤሌክትሮኒክ ፊርማዎች ያለንን አቅርቦት ይመልከቱ የሞባይል ፊርማ ቀላል በስማርትፎን / ጡባዊ / ፒሲ ላይ ይሰራል ያለ አካላዊ ካርድ ይሰራል በብዙ የመ�
ዝርዝር 1 የምርት ስም ： PBS-24B-2 2 ደረጃ ： 10A 125VAC ； 6A 250VAC 3 የእውቂያ መቋቋም 20 ሚΩ ከፍተኛ 4 የግፊት የመቋቋም አቅም 500VDC 100MΩ ደቂቃ 5 የመጠን ጥንካሬ 1000VAC 1 ሜትር 6 የመስሪያ ሙቀት -25 ℃ ~ + 85 ℃ 7 የኤሌክትሪክ ሕይወት 50000 ዑደቶች 8 የወረዳ ባህሪ
የጨረታ ማስታወቂያ-የብሪጅ ግንባታ | የብሪጅ ኮንስትራክሽን ይከናወናል አጠቃላይ የሃይዌይ መርሃግብሮች እና ቁጥጥር የክትትል ሌሎች የፍትህ አካላት ድርጅቶች በኤልዛይĞ ፕሮቪንታይን ፣ ኢላዛይ -
2019-08-11ይህ ግብረ ኃይል ምን እየሠራ እንደሆነ እስካሁን በተጨባጭ የሰማነው ዝርዝር ጉዳይ ባይኖርም፣ የሰኔ ወር የዋጋ ግሽበት ከግንቦት ወር መጨመሩን የሚያስረዱ መረጃዎች ከማዕከላዊ ስታቲስቲክስ ኤጀንሲ
ለማስወገድ የሚረዳ ዝርዝር የአፈፃፀም መመሪያ ማውጣት አስፈላጊ በመሆኑ፡፡ በህግ ያልፈረሱና በሥራ ላይ ያሉ በርካታ የበጎ አድራጎት ድርጅቶችና ማህበራት ለረጅም ጊዜ የተገለገሉባቸውና በእርጅና ምክንያት አገልግሎት የማይሰጡ ወይም ጊዜያቸው
አዲስ ማለዳ እጅ የገባው የፌደራል ፖሊስ የስም ዝርዝር አንደሚያሳየው የምርመራው መሰረት የሆነው በማህበራዊ ሚዲያ ሲዘዋወር የነበረው የ 17 ተማሪዎች የስም ዝርዝር ነው። ይሄው ዝርዝር
ለመላው የእስልምና እምነት ተከታዮች እንኳን ለ1441ኛው የዒድ አል-ፈጥር በዓል በሰላም አደረሳችሁ፡፡ ለሁሉም የተወደዳችሁ ተማሪዎቻችን፤ በዚሁ አጋጣሚ በሃሳብ ከእናንተ ጋር መሆናችንን እየገለፅኩ፤በመቀጠልም የሚከተለውን መልዕክት በአርሲ ዩኒቨርሲቲ እና በራሴ ስም ለማስተላለፍ እወዳለሁ፡፡ 1. ውድ ተማሪዎቻችን ከሁሉ አስቀድሜ እየተስፋፋ ካለው የኮቪድ-19 ወረርሽኝ በከፍተና ደረጃ ረሳችንን መጠበቅ እነዳለብን ላሳስባችሁ እወዳለሁ፡፡ ይኸውም፡ ² የህክምና ባለሙያዎች የሚሰጡትን መልዕክት ተቀብላችሁ ከልብ ተግባራዊ በማድረግ፣ ² የቫይረሱን መስፋፋት ለመግታተትና በሽታውን ለመከላከል መንግስት የሚያስተላልፋቸውን መመሪዎች ተቀብላችሁ በአግባቡ በመተግበር፣ ² ከዚሁ ጋር በተያያዘ ያገኛችሁትን ዕውቀት ለቤተሰቦቻችሁ፣ ለታናናሾቻችሁ፣ እንዱሁም በአካባቢያችሁ ለሚኖሪ የማህበረሰብ አባላት በመካፈል ማስተማር ፣እንዲሁም ተግባራዊ እንዲደርጉ ማገዝ ፣
ባገኛችሁት አጋጣሚ ሁሉ በየአካባቢያችሁ የበጎፈቃድ አገልግሎት ላይ በመሳታፍ የአካባቢያችሁን ማህበረሰብ ማገልገል እንደሚኖርባችሁ ላሳስባችሁ እወዳለሁ፡፡ በመጨረሻም ከዚህ ቀጥሎ የተላለፉትን የአንጋፋ ሃኪሞቻችንን እና መምህራኖቻችሁን ምክር በጥሞና እንድታዳምጡ አደራ እላለሁ፡፡ ፈጣሪ ህዝባችንንና ሃገራችንን ይጠብቅ!!
በቅርቡ የኢትዮጵያ ሰብዓዊ መብቶች ኮሚሽን የአርቲስት ሃጫሉ ሁንዴሳን ግድያ ተከትሎ በኦሮሚያ ክልል የነበረውን የሰብዓዊ መብቶች ጥሰት በተመለከተ ያወጣውን የምርመራ ሪፖርት ትኩረት በመስጠት መጣጥፋቸውን ያጠናቀሩት ማርሸት መሐመድ ሐምዛ፥ በኢትዮጵያ ከቅርብ ጊዜያት ወዲህ እየተከሰቱ የሚገኙ መጠነ ሰፊ የሰብዓዊ መብት ጥሰቶችን በተመለከትኮሚሽኑ በሚያወጣቸው የምርመራ ሪፖርቶች እና መግለጫዎች ውስጥ በአብዛኛው ገለልተኛ መረጃዎችን እና የምርመራ ግኝቶችን ለማቅረብ መሞከሩ አበረታች ነው ብለዋል። ይሁናን የሚመለከተውን አካል በድፍረት ለመለየት፣ ለማጉላት እና ለመኮነን ሲቆጠብ ሲታይም ተስተውሏል፤ እንዲሁም በተለይ በቅርቡ ይፋ ባደረገው የምርመራ ሪፖርትና መግለጫው ላይ የተስተዋሉ ያሏቸውን ክፍተቶች በመጣጥፋቸው አመላክተዋል።
ሰኔ 22/2012 የአርቲስት ሀጫሉ ሁንዴሳን ግድያ ተከትሎ በተለይ በኦሮሚያ ክልል በተለያዩ አካባቢዎች በነበረው ኹከት እና ግጭት በሰዎች ሕይወት እና ንብርት ላይ የደረሰውን ጉዳት አስመልክቶ የኢትዮጵያ ሰብኣዊ መብቶች ኮሚሽን (ኢሰመኮ) ያደረገውን ምርመራ ሪፖርት በታኅሣሥ መጨረሻ ይፋ ማድረጉ ይታወሳል። ይህ ሪፖርት ከዚህ ቀደም በኮሚሽኑ ከሚወጡት ሪፖርቶች በተሻለ ደረጃ ጠለቅ ያለ ምርመራ የተደረገበት፣ በአንጻራዊነትም ፈጣን ሊባል የሚችል ነው።
የኮሚሽኑ ዋና ኀላፊ ኮሚሽነር ዳንኤል በቀለ (ዶ/ር) ድርጅቱን ለመምራት ከተሾሙበት ጊዜ ጀምሮ የኮሚሽኑን አሠራር በማጠናከር በአገራችን በተለያዩ አካባቢዎች የሚነሱ ግጭቶችን ተከትሎ የሚፈጸሙ የሰብኣዊ መብቶች ጥሰቶችን በተመለከተ የተለያዩ ፈጣን ሪፖርቶችን እና መግለጫዎችን በማውጣት የመብቶቹን ጥሰቶች ለመከታተል ሲጥሩ ታይተዋል።
በቅርብ ጊዜያት ኮሚሽኑ ያወጣቸው ሪፖርቶች እና መግለጫዎች ትኩረት በአብዛኛው መንግሥት እና ሌሎች አካላት ሰብኣዊ መብቶችን እንዲያከብሩ እና እንዲያስከብሩ የሚያሳስቡ ናቸው። በኦሮሚያ ክልል የሀጫሉ ሁንዴሳን ግድያ ተከትሎ በነበረው የሰብኣዊ መብቶች ጥሰቶች ላይ ያተኮረው ይህ ሪፖርት ግን ከዚህ በፊት ከነበረው አንድ እርምጃ ወደፊት በመሄድ በአጠቃላይ ሁኔታው በሰብኣዊነት ላይ የሚፈጸም ወንጀል ስለመፈጸሙ የሚያመላከቱ ሁኔታዎችን በምርመራው እንደደረሰበት ያትታል።
በ56 ገጾች የተጠናቀረው የኮሚሽኑን ሪፖርት ይዘት በአጠቃላይ በሦስት ከፍለን ልንመለክት እንችላለን። እነዚህም ሪፖርቱ የዳሰሳቸው የኦሮሚያ ከልል አካባቢዎች እና ጉዳዮች ወሰን (scope)፣ ሰብኣዊ መብቶችን በመጣስ የተሳተፉ አካላት፣ እና በሰብኣዊ መብቶች ጥሰት የተፈጸመ(ሙ) የወንጀል ዓይነት የለየበት ናቸው።
ሪፖርቱ ቀዳሚ ትኩረቱን ያደረገው በምርመራ ሒደት ከእማኞች፣ ከተጎጂዎች፣ ከተጎጂዎች ቤተሰቦች እንዲሁም ከመንግሥታዊ አካላት የሰባሰባቸውን ጥሬ ሀቆች (facts)እና መረጃዎች ማቅረብን ነው። በዚህም ኮሚሽኑ በ40 የኦሮሚያ ከልል አካባቢዎች ያሰባሰበውን መረጃ፣ በሰዎች ሕይወት እና አካል ላይ የደረሱ ጥቃቶችን፤በቡድን በሚንቀሳቀሱ ሰዎች የተፈጸሙ ጥቃቶችን እናየጥቃት አድራጊዎችን ቡድናዊ እንቅስቃሴዎች ዳሷል።እንዲሁም ጥቃቶቹ የተፈጸሙበትን ዓውድ፣ ለጥቃት መፈጸሚያ የዋሉ ቁሶችን፣ በመንግሥት የጸጥታ አካላት የተፈጸሙ ድርጊቶችን፣ በአጠቃላይ በሁኔታው የደረሱ የሰብኣዊ መብቶች ጥሰቶችን እና ጥቃቱን ከመከላከል አንጻር የመንግሥት የጸጥታ አካላት የነበራቸውን ጠንካራ እና ደካማ ጎኖችን በዝርዝር አቅርቧል።
እንደ ኮሚሽኑ የምርመራ ረፖርት በኦሮሚያ ክልል ውስጥ በ40 ከተሞች በነበረው ኹከትእና ያን ተከትሎ በደረሰው ጥቃት በአጠቃላይ የ123 ሰዎች ሕይወት አልፏል፤ 35 ሰዎች በኹከት ፈጣሪ ቡድኖች፣ 76 ሰዎች ደግሞ በመንግሥት ጸጥታ ኀይሎች በተወሰደ የኀይል እርምጃ የተገደሉ ናቸው። ቀሪዎቹ 12 ሰዎች በጥቃቶቹ በቀጥታ ባይገደሉም በኹከቱ ወቅት በነበሩ የተለያዩ ሌሎች አደጋዎች የሞቱ ናቸው።
እዚህ ጋር ጥያቄ ሊነሳበት የሚችል ጉዳይ ቢኖር የሟቾቹ ቁጥር በኹከቱ ወቅት በመንግሥት ኃላፊዎች ከተጠቀሰው ቢያንስ የ239 ሰዎች ሕይወት መጥፋት ለምን ዝቅ አለ የሚለው ነው። በርግጥ በወቅቱ በተለያዩ የዜና ዘገባዎች እና ሪፖርቶች የተለያዩ አሃዞች ቢጠቀሱም ባብዛኛው ኢሰመኮ ካቀረበው ሪፖርት ከፍ ያለ ቁጥር ሲቀርብ ነበር። ለምሳሌ በወቅቱ የኦሮሚያ ፖሊስ ኮሚሽን ኃላፊ የሆኑት አቶ ሙስጠፋ ታዲርበይፋ እንደገለጹት በኦሮሚያ ክልል ቢያንስ 215 ሲቪል ሰዎች፣ ዘጠኝ የጸጥታ አካላት እና አምስት የሚሊሻ አባላት እንደተገደሉ አሳውቀው ነበር። ከዚህ በተጨማሪም ቢያንስ 10 ሰዎች በአዲስ አበባ ከተማ መገደላቸውን እና ከነዚህም ውስጥ ስምንቱ ሲቪል ሰዎች እንደነበሩ የመንግሥት ኃላፊዎች በወቅቱ አሳውቀዋል።
የኢሰመኮ የምርመራ ሪፖርት በ40 የኦሮሚያ አካባቢዎች ላይ ያተኮረ በመሆኑ ኹከት እና ጥቃት ተፍጽሞባቸዋል የተባሉትን ሁሉንም የክልሉን ቦታዎች እና ተጎጂዎች አለመዳሰሱን ይጠቅሳል። በአዲስ አበባ የሞቱ/የተገደሉ ሰዎች ጉዳይም በሪፖርቱ አልተካተተም።ነገር ግን በሪፖርቱ የተጠቀሰው የምርመራ ዘዴ ለምን 40 ቦታዎች እንደተመረጡ፣ የቀሩት ምን ያህል ቦታዎች እንደሆኑ፣ እንደ አዲስ አበባ ያሉ በቅርብ መርጃ ሊገኝባቸው የሚችሉ ቦታዎች ላይ የተፈጸሙ ግድያዎች/ሞቶች ለምን በምርመራው እንዳልተካተቱ፣ ወዘተ ሪፖርቱ ግልጽ ምላሽ የለውም።
የኮሚሽኑ መርማሪዎች ከሐምሌ 14 እስከ ሐምሌ 30/2012 ድረስ ለኹለት ሳምንታት ያህል በአካል በቦታዎቹ ተገኝተው መረጃ በማሰባሰብ ነው ላለፉት አራት ወራት ሪፖቱን ያጠናቀሩት። ኮሚሽነር ዳንኤል ሪፖርቱ ይፋ ከተደረገ በኋላ ከአባይ ሚዲያ ጋር በነበራቸው ቆይታ ኮሚሽኑ ባለበት የሥራ መደራረብ የተነሳ ሪፖርቱን ማዘጋጀት ከስድስት ወራት በላይ እንደወሰደ ይሞግታሉ።ይህን እንደ ምክንያት ተቀብለን ሪፖርቱ ራሱ በወቅቱ በኦሮሚያ እና አዲስ አበባ የነበረውን የመብት ጥሰት በሙሉ ያልዳሰሰ መሆኑን ስናገናዝብ ሪፖርቱ ሁሉንም በክልሉ ተፈጽመዋል ተብሎ የተዘገበውን የሰዎች ግድያ እና ጉዳት እንዳልዳሰስ፣ ያቀረበውም ሪፖርት በወቅቱ የነበረውን ጥቃት እና የሰብኣዊ መብት ጥሰቶችን በሙሉ ያልመረመረ መሆኑን መገንዘብ ይቻላል። ነገር ግን ኮሚሽኑ በምርመራ ሪፖርቱ ያልተካተቱ ድርጊቶች መኖራቸውን አጽንዖት ሳይሰጥ ማለፉ እንዲሁም የሪፖርቱ ይዘት ጠቅላላ የሟቾች ቁጥር 123 ብቻ በሚመስል መልኩ ማቅረቡ ሪፖርቱ ግልጽነት እንዳይኖረው ያደርገዋል።
ኹለተኛው የኢሰመኮ ሪፖርት ትኩረት የአርቲስት ሀጫሉን መገደል ተከትሎ ከሰኔ 22/2012 ጀመሮ በነበሩት ሦስት ተከታታይ ቀናት በኦሮሚያ ክልል በተፈጸሙት የሰብኣዊመብቶች ጥሰት የተሳተፉ አካላትን መለየት ነው። ከዚህ አንጻር ሪፖርቱ የሰብኣዊመብቶች ጥሰት ፈጻሚዎችንበኹለት ከፍሎ አስቀምጧል፤ እነዚህም “በቡድን የተደራጁ ወይም በቡድን ሲነቅሳቅሱ የነበሩ ሰዎች” እና የመንግሥት የጸጥታ አካላት ናቸው።“በቡድን የተደራጁ ወይም የሚንቀሳቀሱ” ሲል ሪፖርቱ የሚያመለክታቸው አካላት ጠቅለል ባለ አገላለጽ የተገለጹ፣ ባብዛኛውም የአርቲስት ሀጫሉን ሞት ተከትሎ ሀዘናቸውን ለመግለጽ ከወጡ ሰላማዊ ሰልፍኞች መካከል ተቀላቅለው የነበሩ በኹከት እና ጥቃት በቡድን የተሳተፉወጣቶችን የሚመለከት ሆኖ ነው የቀረበው።
በሪፖርቱ ድምዳሜ ላይ የተደረሰበትን በሰብኣዊነት ላይ የሚፈጸም ወንጀል ስለመፈጸሙ ለማረጋገጥ በጥቃቱ የተሳተፉትን የእያንዳንዱን ቡድን ማንነት እና የቡድን አባላቱን ዝርዝር መለየት የግድ ላያስፈልግ ይችላል። ነገር ግን እንደ አንድ የተሟላ የምርመራ ሪፖርት እና የተጠቀሰውን ወንጀል ለመፈጸምከሚረዱ ዓለም ዐቀፍ መሥፈርቶች አኳያ ኮሚሽኑ በሪፖርቱ የተመለከቱት ቡድኖችን ያደራጃቸውን አካል እና ቡድኖቹ ሲመሩ የነበሩበትን ሁኔታ በጥልቀት መመርመር ነበረበት።
ነገር ግን ሪፖርቱ ይህንን ጉዳይ በአትኩሮት ለመመርመር የፈለገ አይመስልም። ከዛ ይልቅ አብዛኛውን ትኩረቱን ያደረገው የተደራጁት ቡድኖች የፈጸሙት ድርጊት በአጠቃላይ ሲታይ “ስልታዊ እና በተቀናጀ መንገድ” መፈጸመ አለመፈጸሙን መመርመር ላይ ነው። ሪፖርቱ ይህንን ያደረገበት ምክንያት ግልጽ ባይሆንም ግዙፉን ጥቃት ያስተባበሩ፣ የመሩ እና ቡድኖቹኑም ያደራጁትን አካላት በጥልቀት መመርመር የሚኖረውን ፖለቲካዊ አንድምታ በማገናዘብም ሊሆን ይችላል። ዞሮ ዞሮ ሪፖርቱ ጥቃቶቹን በዋናነት የመራውን አካል ለመመርመር ባይደፍርም በጥቃቱ ተሳታፊ የሆኑ ግለሰቦች ለድርጊታቸው የሚኖራቸውን የወንጀል ተጠያቂነት አያስቀረውም።
እንደ ሰብኣዊ መብቶች ተቋም እና በሪፖርቱከተረጋገጠው ግዙፍ እና ዓለም ዐቀፍ ወንጀል አንጻር፣ እንዲሁም ወደፊት ተመሳሳይ ድርጊት በመንግሥታዊም ሆነ መንግሥታዊ ባልሆኑ አካላት እንዳይደገም፣ እንዲህ ያሉ ከባድ ወንጀሎች የመሩ፣ ያስተባበሩ ወይምከጀርባ ያሉ አካላትን ለይቶ በምርመራ ሪፖርት ማመላከት ፋይዳው የጎላ ነው የሚሆነው።
በሦስተኛ ደረጃ የኢሰመኮ ሪፖርት በዋናነት ትኩረት ያደረገው በተለይም የተፈጸሙትን የሰብኣዊ መብት ጥሰት ዓይነቶችን እና ድርጊቶች የሚያስከትሉትን የወንጀል ዓይነት መለየት ነው። የመጀመሪያው በ35 ሲቪል ሰዎች ግድያ፣ እና ሌሎች በመቶዎች የሚቆጠሩ ሰዎች የአካል ማጉደል ጥቃት ድርጊት የተፈጸመውን የወንጀል ዓይነት መለየት ነው። በኮሚሽኑ ግምገማ መሠረትም አጠቃላይ ኹከት የተፈጸመበት ሁኔታ፣ የ35ቱ ሰዎች ግድያ አፈጻጸም፣ ጥቃቶቹ ያነጣጠሩበት የኅብረተሰብ ከፍል፣ የጥቃቶቹ መጠንና እና ስልታዊነት በድምሩ በዓለም ዐቀፍ ደረጃ ከባድ የግፍና ጭካኔ ወንጀሎች (atrocity crimes) መካከል አንዱ የሆነውን በሰብኣዊነት ላይ የሚፈጸም ወንጀል (crime against humanity) የተፈጸመ መሆኑን ያመለከታል ሲል ከድምዳሜ ደርሷል።
ሌላኛው ኮሚሽኑ በምርመራ ሪፖርቱ የለየው የሰብኣዊ መብቶች ጥሰት፣ ነገር ግን ከደረሰው መጠነ ሰፊ ጉዳት አንጻር ተገቢው ትኩረት የተሰጠው የማይመስለው፣ በጸጥታ ኀይሎች የተገደሉትን 76 ሰዎች እና የ196 ሰዎች የአካል ጉዳት የተመለከተው ነው። በርግጥ ይህ መጠነ ሰፊ የሰዎች ሞት እና አካል ጉዳት በጸጥታ ኀይሎች የኀይል አጠቃቀም ላይ ጥያቄ የሚያስነሳ ስለመሆኑ በሪፖርቱ በዝርዝር ለማቅረብ እና አስፈላጊው ሕጋዊ እርምጃ እንዲወሰድ ምክረ ሐሳብ ለማቅረብም ተሞክሯል። ነገር ግን የሪፖርቱን አጠቃላይ ይዘት፤ በተለይ በተደራጁ ቡድኖች እና በጸጥታ ኀይል አካላት የደረሰውን የሕይወት መጥፋት መጠን ከግንዛቤ በመውሰድ፤ በጸጥታ ኀይሎች የደረሰው መጠነ ሰፊ የመብት ጥሰት በራሱ ሰፊ እና ትልቅ ትኩረት ሊሰጠው የሚገባ ጉዳይ እንደሆነ መከራከር ይቻላል።
ይህ ማለት በጸጥታ ኀይሎች የተፈጸመው የሰብኣዊ መብት ጥሰት በተደራጁ ቡድኖች ከተፈጸመው ድርጊት እና የጭካኔ አፈጻጸም ጋር የሚነጻጸር ነው ማለት አይደለም። ነገር ግን የጸጥታ አካላት ኹከት ለመቆጣጠር የሚወስዱት እርምጃ ተመጣጣኝ እና ሰብኣዊ መብቶችን ያከበረ መሆን አለበት ከሚለው መርህ አንጻር የተወሰደው የመከላከል እርምጃ ያደረሰው ጉዳት በራሱ መጠነ ሰፊ ሆኖ ከተገኘ ሰብኣዊ መብት ኮሚሽን ይህንን ሁኔታ በሪፖርቱ አጉልቶ ማውጣት፣ በአግባቡ መተቸት ነበረበት።ይህም ማለት ሪፖርቱ በሰብኣዊነት ላይ የተፈጸመውን ወንጀል በኦሮሚያ የተፈጸመው ጠቅላላ ድርጊት ማሳያ አድርጎ እንደቀረበው ሁሉ በጸጥታ አካላት የተፈጸመው የመብት ጥሰትም ሌላኛው ከፍተኛ የመብት ጥሰት ሁኔታ ማሳያ መሆኑ ሪፖርቱ አንኳር ነጥብ ማቅረብ ነበረበት።
ኢሰመኮ በተደራጁ ቡደኖች የተፈጸመውን የሰብኣዊ መብት ጥሰቶች፣ በተለይም በሰብኣዊነት ላይ የሚፈጸም ወንጀልን፣ በተመለከተ የፌዴራል መንግሥት እና የኦሮሚያ ከልላዊ መንግሥት ተገቢውን ሕጋዊ እርምጃ በመውሰድ በወንጀል ድርጊቱ ተጠርጣሪዎችን ለፍርድ እንዲያቀርቡ እንዲሁም ሌሎች የመከላከል እርምጃዎች እንዲወሰዱ ያሳስባል። የሪፖርቱ ተቀዳሚ መክረ ሐሳብ እንዲህ ይላል፤ የአርቲስት ሃጫሉ ግድያን ተከትሎ በኦሮሚያ ክልል አንዳንድ አካባቢዎች በተለያዩ ቡድኖች በሰብኣዊነት ላይ የተፈጸመ ወንጀል ስለመፈጸሙ ኮሚሸኑ ያገኛቸውን አመላካች ማስረጃዎችን መሰረት በማድረግ፣ የወንጀል ምርመራ ተደርጎ በሰብአዊ መብቶች ጥሰት የተጠረጠሩ ሰዎች ተለይተው ለፍትሐዊ የዳኝነት ሂደት እንዲቀርቡና ተጠያቂነት እንዲረጋገጥ (አጽንዖት የታከለበት) ይህንን ምክረ ሐሳብ በተመለከተም የፌደራል ጠቅላይ ዓቃቤ ሕግ እና የኦሮሚያ ክልል ጠቅላይ ዓቃቤ ሕግ የአጥፊዎችን ተጠያቂነት እንዲያረጋግጡ፣ የኢፌዴሪ የሕዝብ ተወካዮች ምክር ቤት እና ጨፌ ኦሮሚያ በበኩላቸው ምክረ ሐሳቡ በአግባቡ መፈጸሙን ክትትል እንዲያደርጉ ሪፖርቱ አሳስቧል።
ይህም ብቻ ሳይሆን፣ በሰብኣዊነት ላይ የሚፈጸም ወንጀል መከሰቱን እና በኢትዮጵያ እየታዩ ካሉ ሌሎች አዝማሚያዎች ጋር ተዳምሮ አጠቃላይ ሁኔታው ‘የግፍ እና ጭካኔ ወንጀሎች (atrocity crimes)፣ በተለይም የዘር ማጥፋት ወንጀል (Genocide)፣ ስጋት መኖሩን የሚያመላክቱ ሁኔታዎች ያሉ በመሆኑ መንግሥት እና ሌሎች ባለድርሻ አካላት የተሟላ የመከላከያ ስትራቴጂ በመንደፍ ሥራ ላይ እንዲውል እንዲያደርጉ ሪፖርቱ ጥሪ አቅርቧል።
የኮሚሽኑ ሪፖርት በግልጽ እንዳቀረበው በሰብኣዊነት ላይ የሚፈጸም ወንጀል በዓለም ዐቀፍ ሕግ ደረጃ እውቅና ከተሰጣቸው ጥቂት ዓለም ዐቀፍ ወንጀሎች አንደኛው ነው። በተለይም ከኹለተኛው የዓለም ጦርነት በኋላ ባለው ጊዜ ወንጀሉ በጦርነት መካከልም ይሁን በሌሎች ኹከቶች መካከል ተፈጽሞ ሲገኝ ተጠርጣሪዎች በዓለም ዐቀፍ የወንጀል ፍርድ ቤቶች ወይም ልዩ ፍርድ ቤቶች ጭምር ተጠያቂ የሚሆኑበት ሥርዓት ተፈጥሯል።
ለአብነትም በቀድሞ ዩጎዝላቪያ ሪፐብሊክ የተፈጸሙ ዓለም ዐቀፍ ወንጀሎችን እንዲሁም የሩዋንዳው የዘር ማጥፋት ወንጀልን ለመዳኘት የተቋቋሙት ዓለም ዐቀፍ ልዩ ፍርድ ቤቶች በሰብኣዊነት ላይ የሚፈጸም ወንጀሎችን የመዳኘት ሥልጣን ተሰጥቷቸው ነበር። በተመሳሳይም፤ ምንም እንኳን ኢትዮጵያ ፈራሚ ሀገር ባትሆንም፣ የዓለም ዐቀፉ የወንጀል ፍርድ ቤት ማቋቋሚያ ስምምነት (Rome Statute) ከሚደነግጋቸው አራት ዓለም ዐቀፍየወንጀል ዓይነቶች መካከል በሰብኣዊነት ላይ የሚፈጸም ወንጀል አንደኛው ነው።